Fudbaleri iz Medveđe pobedili na turniru u Nemačkoj – Info Centar Juga\nFudbaleri iz Medveđe pobedili na turniru u Nemačkoj\nUsled nedostatka finansija, kompanija koja upravlja rudnikom Lece kod Medveđe, pomogla je igračima FK „Jablanica“ da otputuju u Nemačku gde su osvojili prvo mesto.\nMedveđa – Kompanija „Lajfston Kapital”, koja upravlja rudnikom „Lece” kod Medveđe, omogućila je fudbalskom klubu „Jablanica“ iz opštine Medveđa da otputuje u Nemačku na međunarodni turnir, na kojem je taj klub osvojo prvo mesto i šampionski pehar.\n„Ne bismo uspeli bez podrške koju nam je pružila kompanija „Lajfston Kapital”. Ovakvim potezom naši mladi igrači će dobiti podstrek za još bolji i kvalitetniji rad. Takvi podsticaji će našim mladima pružiti i šansu i motivisati ih da ostanu u Medveđi“, izjavio je Tomislav Arsić, predsednik fudbalskog kluba „Jablanica“, koji je osnovan daleke 1926. godine.\nNa turniru je učestvovalo 12 fudbalskih ekipa iz Nemačke, Turske, Hrvatske, Bosne i Hercegovine, Republike Srpske i Srbije, a FK Jablanica je opravdao očekivnja i u izuzetno jakoj konkurenciji zauzeo prvo mesto i osvojio šampionski pehar. Sa šest pobeda i dve nerešene utakmice mladi fudbaleri iz FK Jablanica pokazali su da imaju neosporan talenat i da ravnopravno mogu da igraju sa svim protivnicima.\nFudbalski klub Jablanica osnovan je davne 1926. godine. Trenutno ima tri selekcije, gde pored seniorskog sastava, dres tog kluba nose i deca koja se takmiče u kategorijama petlića i kadeta. Kompanija „Lajfston Kapital” će od septembra finansijski podržavati školu fudbala „Jablanica“, koja okuplja oko pedesetoro dece od sedam do 14 godina.\nIzvor: www.telegraf.rs i Koordinaciono telo


Srbija, priroda i požari: Zašto dolazi do šumskih požara : Južne vesti\n17:00, 5. 8. 2021.\nMarko Tomić/JP Srbijašume\nPožar do kog je došlo na Tari sredinom jula jedan je od više od 1.200 koji su poslednjih godina pogodili Srbiju\nKrošnje obavijene gustim dimom i spaljena trava su tužan prizor svakog leta, ali stručnjaci upozoravaju da šumski požari nisu prirodna letnja pojava - najveći broj je veštački izazvan.\nU Zapadnoj Srbiji već nekoliko dana bukti šuma na Mokroj Gori i na srpsko-bosanskoj granici na Tari - poslednji u nizu požara koji su tokom poslednjih godina pogodili šumska područja u Srbiji i regionu.\n„U više od 95 odsto slučajeva, šumski požari nastaju zbog ljudskog nemara", kaže inženjer šumarstva Dejan Miletić iz Javnog preduzeća Srbijašume za BBC na srpskom.\nPodaci „Srbijašuma" pokazuju da je u šumamapod kontrolom države za poslednjih 14 godina zabeleženo više od 1.200 požara - u proseku, 86 godišnje.\nZašto dolazi do šumskih požara\nNajčešće zbog ljudi.\n„Nenamerno i nekontrolisano prenošenje vatre sa poljoprivrednih površina, spaljivanje suve trave, korova, strnjika i niskog rastinja na poljoprivrednom zemljištu neki su od najčešćih uzročnika", kaže Miletić.\nIako glavni, ljudi nisu jedini krivac - do šumskih požara može doći i „usled nepovoljnih meteoroloških uslova i prirodnih pojava, kao što su udari groma", dodaje.\nŠumski požari se vezuju za letnji period, ali Miletić upozorava da mogu da izbiju tokom cele godine.\n„Tri kritična perioda su mart-april, jul-avgust i oktobar-novembar", navodi.\nMiletić dodaje da određeni spoljni faktori pogoduju nastanku požara - klimatske promene i globalno zagrevanje, sve toplija leta, dugi sušni periodi, i pojava snažnih vetrova koji čine da se vatra lakše raznosi.\nOn poziva na pažljiviji odnos ljudi prema prirodi - „kako izletnika koji bacaju opuške i pale vatru, tako i poljoprivrednika".\nPrema članu 47. Zakona o šumama, zabranjeno je paljenje „otvorene vatre u šumi i na zemljištu u neposrednoj blizini šume, na udaljenosti manjoj od 200 metara od ruba", a predviđene su kazne i do 100.000 dinara.\nZakon o zaštiti od požara članom 50. zabranjuje „spaljivanje ostataka strnih useva, spaljivanje smeća na otvorenom prostoru i biljnih ostataka".\nPoljoprivrednici koji izazovu požar spaljivanjem bilja dužni su da novčano nadoknade vatrogasnu intervenciju.\n„Zakon je jasan, ali je problem u tome što je teško utvrditi ko je odgovoran za požar zato što se on uočava nakon što se već proširio, pa kazne najčešće izostaju", navodi Miletić.\nŠta se dešava na Tari i Mokroj Gori\nMarko Tomić/JP „Srbijašume"\nPriroda ne zna za granice koje iscrtavaju ljudi, pa se na požare koji su 14. jula počeli sa bosanske strane, na planini Stolac kod Višegrada, budno motri već više od dve nedelje.\nPojavile su se i prve procene štete - na Velikom Stocu u Bosni i Hercegovini, došlo do stradanja „1.250 stabala Pančićeve omorike starosti od 70 do 100 godina", kažu iz Zavoda za zaštitu prirode Srbije za BBC na srpskom.\nPožar koji traje već dvadesetak dana se nije proširio na Nacionalni park Tara, potvrđeno je iz ove institucije za BBC.\n„Gori područje na 300-400 unutar bosanske teritorije, a sa srpske strane za sada nema opasnosti ni po ljude, ni po Pančićevu omoriku koja je u našoj nadležnosti", kaže Dragić Karaklić, direktor Nacionalnog parka Tara.\nU gašenje su se uključili i pripadnici MUP-a Srbije i požar je u utorak lokalizovan.\nUzrok požara nije ljudska nemarnost - izazvao ga je udar groma, kažu iz Zavoda za zaštitu prirode Srbije.\nPodsećaju da je tokom jula na Tari, sa srpske strane, došlo do još jednog požara, takođe nastalog usled udara groma u stablo smrče na lokalitetu Bilo.\nOvaj lokalitet se nalazi u režimu I stepena zaštite, koji podrazumeva najstrože uslove, dodaju iz Zavoda.\nZahvaljujući brzoj reakciji požar je ugašen za dva dana, a ni tada „nije stradalo nijedno stablo Pančićeve omorike".\nPod kontrolom je i požar koji je pre nekoliko dana izbio na Mokroj Gori, a u čijem gašenju učestvuje pviše od 150 ljudi, među kojima su i pripadnici MUP-a iz deset gradova u Srbiji.\nPožar je u utorak uspešno lokalizovan, a vatra je zahvatila oko 100 hektara borove šume.\nVatra i posledice: „Za oporavak potrebne decenije, pa i vekovi"\n„Šumski požari predstavljaju veoma ozbiljan problem - čitave predele pretvaraju u pustoš, uništavaju životnu sredinu i nanose neprocenjivu štetu šumskim ekosistemima", kaže Miletić.\nDodaje da vatra guta staništa različitih biljnih i životinjskih vrsta, a takođe zagađuje vazduh i uništava šume.\nZa vukove, lisice, medvede i druge sisare koji ne umeju da lete, požari predstavljaju prepreku kretanju u potrazi za najpogodnijim staništem.\nAli ni pticama nije svejedno - požari dovode do „gubitka mesta na gnežđenje".\n„Pošto u Srbiji uglavnom dolazi do prizemnih požara, stradaju i biljke, među kojima ima zaštićenih i strogo zaštićenih", navodi Miletić.\nKada se požar ugasi, pred šumarima je zadatak da saniraju posledice.\n„Ako je u bio prizemni požar, najčešće je dovoljno ukloniti pojedinačna stabla koja su oštećena i zasaditi nova na njihovom mestu", objašnjava Miletić.\nMeđutim, ponekad vatra može da progura cela stabla.\n„Ako je vatra zahvatila cela debla i krošnje, neophodno je ukloniti stabla i ponovo pošumiti".\nA onda treba strpljenja da bi se dočekao puni rast mladica.\n„Za obnovu šuma potrebne su decenije, ponekad i vekovi", kaže Miletić.\nKoliko su šumski požari česti u Srbiji\nVeliki šumski požar je 2019. godine izbio sa bugarske strane Stare planine i proširio se na Srbiju\nU državnim šumama kojima upravlja JP „Srbijašume" zabeleženo je 1.210 šumskih požara na površini od 30.391 hektara između 2007. i 2020. godine, navode iz preduzeća.\nU proseku, to je 86 požara godišnje.\nNajveći šumskih požar zabeležen u tom periodu bio je na Staroj planini 2019. godine, kada je gorelo oko 2.100 hektara.\nBorba da se požar lokalizuje trajala je pet dana.\n„Situacija je bila veoma opasna, žar sam ugasio rukama i nogama", rekao je za BBC tada Dejan Đorđević, jedan od dobrovoljaca koji su učestvovao u naporima da se vatrenoj stihiji stane na put.\nGodina sa najviše požara bila je 2007, kada je u 358 požara izgorelo 9.710 hektara šume.\nPožari u Evropi\nŠumski požari su i ovog leta pogodili nekoliko evropskih zemalja.\nToplotni talas koji je zadesio Grčku opisuju kao najgori u poslednjih 30 godina, a do sada je zabeležen 81 požar.\nU nekontrolisanom požaru koji je u utorak uveče pogodio okolinu Atine uništeno je nekoliko kuća, a vlasti u naredile evakuaciju i poručile stanovnicima glavnog grada Grčke da ne otvaraju prozore.\nZbog požara koji su ovih dana pogodili okolinu Patrasa na Peloponezu evakuisano je pet sela i kao letovalište Lagos, a ima i povređenih.\nNa jugozapadu Turske evakuisano je 10.000 ljudizZbog vatrene stihije koja već nedelju dana besni, javlja agencija AP.\nTuristi su evakuisani iz delova poznatog letovališta Bodrum i okolnih mesta, a zaključno sa 2. avgustom poginulo je osmoro ljudi, prenosi agencija Rojters.\nPožare koji od poslednje nedelje jula traju na italijanskom ostrvu Sardinija lokalne vlasti nazivaju „nezapamćenom katastrofom".\nU kontinentalnom delu Italije, iz okoline grada Peskara, zbog šumskih požara evakuisano je 800 ljudi, a najmanje petoro je povređeno.


Vučić: Srbiju očekuje mnogo izazova | Portal Forum\nVučić: Srbiju očekuje mnogo izazova\nнедеља, 27. јуна 2021 : 15:34\nBEOGRAD, 27. juna 2021. (Beta) – Predsednik Srbije Aleksandar Vučić danas je izrazio uverenje da će građani Srbije sutrašnji praznik Vidovdan provesti u radosti i sa pogledom u budućnost jer država brzo napreduje. On je, posle vojne vežbe na Pešteru rekao novinarima da Srbiju očekuje mnogo izazova, “čvrsto opredeljeni da čuvamo svoju zemlju, da je štitimo, da se ubrzano razvijamo i da napredujemo”.\nVučić je potvrdio da će na Vidovdan biti u Kruševcu i Kragujevcu i negirao da se u Kragujevcu pozivaju građani i deca, da obavezno dođu na prikaz naoružanja i vojne opreme, uz isticanje da niko neće da drži političke govore, jer, kako je rekao, “želimo da pohvalimo fabrike, da vide kakvo oružje imamo i za ljude i za decu to nije obavezno”.\nNa pitanje o delta soju korona virusa, Vučić je rekao da je tip korona virusa stigao u Srbiju i da je samo pitanje u kojoj razmeri. On je o tome razgovarao sa doktorm Goranom Stevanovićem i da treba očekivati da naredni mesec ili dva “provedemo u miru, ali posle toga videćemo”, rekao je Vičić i ponovo apelovao na građane da se vakcinišu.\nPrethodni tekstVulin: Srbi iz RS oplemenili Srbiju\nSledeći tekstVučić: Srbiju ne interesuju ratovi, vojsku jačamo zbog odbrane


Međunarodni dan pismenosti. Fondacija Centar za demokratiju\nFondacija Centar za demokratiju (FCD) čestita Međunarodni dan pismenosti, prosvetnim radnicima, učenicima, studentima i svima koji aktivno učestvuju u razvoju sistema obrazovanja u Srbiji. Podsećamo da je Programom UN za održivi razvoj, kvalitetno obrazovanje viđeno kao instrument za smanjenje rizika od siromaštva i socijalne isključenosti.\nDan pismenosti, ove godine slavi se širom sveta sa temom “Pismenost u digitalnom svetu”. Dok se nekada pod pismenošću podrazumevalo samo znanje čitanja i pisanja, a obrazovanje se zasnivalo na usvajanju i reprodukciji činjenica, danas se, pored jezičke pismenosti zahteva matematička, tehnološka, tehnička, naučna, medijska, digitalna.\nDrugim rečima, u vremenu ubrzanog razvoj tehnologija pismena osoba treba da ima niz kompetencija koje će joj omogućiti da pronađe potrebne informacije, kritički ih analizira, izvrši evaluaciju, poveže informacije iz različitih izvora i primeni ih na konstruktivan način.\nPrema podacima OECD istraživanja kojim se procenjuju ključne kompetencije petnaestogodišnjaka (PISA) i daju podaci o funkcionalnoj pismenosti iz 2012. (pošto Srbija nije učestvovala u istraživanju 2015.), više od trećine učenika u Srbiji je funkcionalno nepismeno (39,9% u domenu matematike, 33% u čitanju i 35% u domenu nauke).\nMi u Fondaciji Centar za demokratiju stoga smatramo da Vlada, ali i organizacije civilnog društva, moraju da učine mnogo veći napor u smanjenju broja funkcionalno nepismenih i apelujemo da se usvajanjem zakona obezbede principi Strategije razvoja obrazovanja u Srbiji usvojene 2012. godine.\nFondacijа Centar za demokratiju


strahinja pavlovic pao na pregledima fk partizan lacio transfer\nMeđutim, transfer težak oko 5,5 miliona evra nije kompletiran. Rimski dnevnik "Mesađero" je u današnjem štampanom izdanju preneo informaciju da mladi srpski štoper nije prošao medicinske preglede.\nLacio nije odustao od transfera, jer kako piše pomenuti "Mesađero", 18-godišnji Pavlović će tokom ponedeljka imati nove testove. U zavisnosti od rezultata biće poznata njegova dalja sudbina.\nMladi defanzivac je krenuo put Italije dan posle meča sa Moldeom. Dakle, telo mu je, vrlo verovatno osećalo umor što je mogući razlog loših rezultata. Takvih je primera mnogo u svetu fudbala.\nSupertalentovani fudbaler, rođen 24. maja 2001. godine, zablistao je tokom prolećne sezone u dresu Partizana. Posle odlično odigranog derbija u martu počela su interesovanja velikih klubova. Juventus je bio viđen kao novi klub Partizanovog super-klinca, ali je na kraju pobedu odneo Lacio.\nTransfer bi trebalo da bude težak 5,5 miliona evra, uz dodatak da bi Pavlović ostao na jednogodišnjoj pozajmici u Humskoj pre selidbe u "večni grad".


Prema Uredbi o raspodeli stranih dozvola za međunarodni javni prevoz stvari domaćim prevoznicima , nadležno ministarstvo – Ministarstvo građevinarstva, saobraćaja i infrastrukture vrši proveru dinamike korišćenja dozvola i raspodelu pojedinačnih dozvola tzv. revizije godišnjeg plana raspodele, i to tri revizije plana raspodele u toku kalendarske godine.\nPrvu reviziju godišnjeg plana raspodele dozvola Ministarstvo će izvršiti u aprilu.\nZahtev za aprilsku, ali i junsku i septembarsku reviziju, podnose prevoznici koji nisu podneli zahtev za utvrđivanje godišnjeg plana raspodele.\nZahtev za aprilsku reviziju prevoznici podnose od 1. do 10. marta tekuće godine, i to na formularima objavljenim od strane Ministarstva.\nObaveštenje Ministarstva o revizijama godišnjeg plana raspodele i formulari za podnošenje zahteva objavljeni su na sajtu Ministarstva, a korisnicima INFO-centra KANCELARIJE IVANOVIĆ isti su dostupni i na stranici Raspodela dozvola.


Dogovor Nikšića i Cvijanović: Do kraja januara nova uprava Elektroprenosa - Klix.ba\nPrivreda Dogovor Nikšića i Cvijanović: Do kraja januara nova uprava Elektroprenosa\nDogovor Nikšića i Cvijanović: Do kraja januara nova uprava Elektroprenosa\n23.12.2013. u 13:37\nŽeljka Cvijanović Nermin Nikšić Elektroprenos\nDo kraja januara bit će formirana nova uprava Elektroprenosa BiH, a u narednih 90 dana raditi će se na izradi novih investiconih planova, potvrdili su danas premijeri Federacije BiH i RS-a, Nermin Nikšić i Željka Cvijanović.\nNakon Skupštine akcionara „Elektroprenosa BiH“, koja je održana u Banjoj Luci, na pres-konferenciji je istaknuto da je dogovoreno da se na dvomjesečnom osnovu vrše konsultacije premijera, kao i akcionara, s menadžmentom, a kako bi se pomogao i usmjeravao njihov rad.\nOvim i drugim aktivnostima, kako su naveli, deblokira se rad „Elektroprenosa“, budući da je upravljačkoj strukturi bio istekao mandat, a deblokiraju se i sredstva za ulaganja po jasnom planu investicija, kao i za dobit, na šta akcionari imaju pravo.\n"Današnjom sjednicom je napravljen iskorak za jačanje i funkcioniranje "Elektroprenosa" u punom kapacitetu",rekao je premijer FBiH Nermin Nikšić i naglasio da je entitetima u interesu da ova kompanija jača, radi i ostvaruje svoju ulogu koju ima u elektroenergetskom sistemu BiH.\nPozvao je i eksperte Evropske komisije da daju sugestije timu za izradu plana investicija u "Elektroprenosu", kao i resornim ministrima i premijerima, navodeći da će svaka sugesija i dobronamjerno mišljenje biti razmotreni i uvaženi.\n"Pokazali smo da nam nije cilj raspodjela dobiti", rekao je Nikšić i pojasnio na koji način će ostati na računu "Elektroprenosa" iznos predviđen za investricije.\n"Nikada nam nije palo na pamet da uzmemo sav novac i podijelimo kao dobit. Vrlo precizno smo se dogovorili da uzimamo kao reper godinu u kojoj su bile najveće investicije u elektroprijenosnu mrežu i da to bude osnova za tri godine, kao i da se uveća za još procent rezervacija i da to ostane na računima "Elektroprenosa" kao garancija investicija u narednom trigodišnjem periodu", naglasio je Nikšić.\nI premijerka RS-a Željka Cvijanović je pojasnila da je sadašnjoj upravljačkoj strukturi istekao mandat, da je 18.decembra imenovan Matan Žarić za generalnog direktora “Elektroprenosa”, a entiteti su obavili svoj dio posla kada je u pitanju izbor novog Upravnog odbora “Elektroprenosa” i u narednih nekoliko dana bi trebalo da se okonča procedura u Vijeću ministara.\nNaglasila je da je važno da se donesu investicioni planovi na način kako su to utvrdili akcionari, entiteti, a investiranje u prijenosnu mrežu će se vršiti poštujući omjer kapitala, 58,89 posto za Federaciju BiH i RS 41,11 posto.\nCvijanović je istakla da ostaje i dio koji se odnosi na zakonodavnu aktivnost te očekuju da se u narednim danima riješi i pitanje deblokade izmjena zakona o „Elektroprenosu“, što je, kaže, bilo nepotrebno i predstavlja dodatnu kočnicu.\n"Priča o tome da je funkcioniranje kompanije ili da su investicije ugrožene, jer su entiteti odlučili da podijele dobit, je apsolitna besmislica", naglasila je Cvijanović.\nNa Skupštini akcionara su usvojeni i finansijski planovi za perod od 2007. do 2011. godine te je zatraženo da se što prije dostavi i plan poslovanja u prošloj godini.


Zlatko Bolić o Kupu Radivoja Koraća i perspektivi domaće košarke | Mondo Portal\nZlatko Bolic o Kupu Radivoja Koraca i perspektivi domace kosarke\n23. februar, 18:34\nU trećoj epizodi podkasta „Šesta Lična“, gost je jedan od najboljih strelaca u istoriji srpske ligaške košarke Zlatko Bolić. Pričao je sa Milošem o Kupu Radivoja Koraća i o tome šta ovo takmičenje znači za našu košarku i klubove.\nUpravo gledate Pogledajte penal kojim je Partizan stigao do boda u 91. minutu! 46 Ostalo Pre 34 min Bilo je guranja, bilo je dosta gužve, a na kraju su crno-beli stigli do jedanaesterca koji koristi Bibas Natho.\nUpravo gledate "Žmurke" u svlačionici sa Rafom i Rodžerom: Krijemo se, ne gledamo se... 2 Ostalo Pre 42 min Iskren odgovor Novaka Đokovića na pitanje o tome kako je deliti svlačionicu sa najvećim rivalima nasmejao je sve...


Kuća Algarobo | Kontejneri InfoKontejneri Info\nOvaj neobični montažni objekat je izgrađen na placu, koji se nalazi u gradu Algarobo (Algarrobo). Gleiksner arhitekte (Gleixner architects) i Garsija de la Huerta su tokom projektovanja bili inspirisani okolnom čileanskom šumom.\nKuća Algarobo u Čileu poseduje možemo reći komotnih 160 metara kvadratnih. U kući živi višečlana porodica, koju čine baka, deda i unuci. Sa skromnim budžetom koji je bio na raspolaganju, projektom je trebalo obezbediti što više kvadrata za normalno funkcionisanje ove porodice.\nOkolina kuće je okružena šumom i to sa puno drveća, a to znači da je prirodno okruženje uticalo na odabir tipa projekta, koji je trebao zadovoljiti sve zahteve ove porodice. Objekat poseduje nekoliko delova, kuća je izgrađena tako da je veliki njen deo usmeren ka dvorištu. Deo kuće ukućanima obezbeđuje privatnost, gde svaki deo ima svoju terasu, kao i dvorište. Na ovaj način je obezbeđeno oblikovanje privatnosti, svakog elementa ove porodice.\nAlgarobo mobilni objekat imitira ritam okolne šume i njenih stabala i potpuno se uklapa u prirodno okruženje. Želja arhitekata je bila da ova kuća ni na koji način ne remeti postojeći izgled prirode. Arhitekte su iskoristile postojeću inspiraciju šume za projektovanje i na taj način ukazale na fleksibilnost sa kojom se projektovani mobilni prefabrikovani objekti, mogu jednostavno montirati i uklopiti u samo prirodno okruženje. Tokom projektovanja su vršena ispitivanja okolnih drveća, kako bi se za izgradnju kuće koristio materijal što približnijeg drveću koje okružuje objekat.\nGleiksner i Garsija de la Huerta su uspeli ovim projektom formirati mobilni objekat, koji se može sa lakoćom uklapati. Inspiracija za ovakvu ideju je došla, naravno od poznatih Lego kockica. Privatnost članova porodice koja živi u ovoj kući se sprovodi između privatnih i otvorenih prostora, kao i prostora poput hodnika. Porodici je omogućeno da iz skoro svakog dela kuće i terase u svakom trenutku, imaju fantastičan pogled na šumu. Upravo ovaj pogled, omogućava svim članovima ove brojne porodice, uživanje u prirodnim lepotama ovog dela Čilea.\nModularna struktura objekta, omogućava kvalitetno uklapanje i funkcionisanje svakodnevnog života, svih delova kuće od unutrašnjeg prostora do terase i same okoline. Privatnost članova porodice je omogućena, jednostavnom mogućnošću kretanja kroz celu unutrašnjost Algarobo mobilne kuće od prolaznih hodnika, kuhinje, trpezarije, spavaće sobe pa sve do kupatila.\nPrefabrikovana struktura objekta, omogućila je arhitektama da se pomalo i igraju konceptom i ritmom, jer su na taj način primenili izuzetno suptilne elemente u izgradnji ove kuće. Upravo ovi elementi su omogućili razbijanje klasičnih standarda izgradnje stambenih objekata, koji su do tada bili primenjivani na ovim prostorima. Ovaj projekat je ujedno inspiracija i drugim arhitektama da kroz naredne projekte iskoriste stečena iskustva, tokom izgradnje ovog prelepog mobilnog objekta i primene inovativna rešenja u svojim narednim projektima.\nOblik kuće omogućava ukućanima da budu bliski jedni sa drugima, ali i da u određenim trenucima imaju i svoju slobodu i privatnost. Ipak 160 kvadratnih metara ove kuće u Čileu, omogućava potpuni komoditet svim članovima porodice, što je izuzetno dobro obzirom da u kući živi više generacija ove porodice. Izuzetnu lepotu ove kuće čini upravo jednostavnost i šarm okoline, koja je u potpunosti sačuvala sve elemente koje je do tada posedovala uz minimalnu izmenu tokom izgradnje objekta pa i njegovog kasnijeg korišćenja.\nSayBoat je plutajuća kuća u minimalističkom. Kuća je izgrađena u Češkoj, a dobrim delom obložen ...


Borilišta - European Universities Games - Belgrade 2021\nPete Evropske univerzitetske igre koje će se održati u Beogradu od 14. do 27. jula 2021. godine okupiće studente takmičare u čak 21 sportskoj disciplini i 1 para sportu. Prema najavama i očekivanjima Beograd bi naredne godine trebalo da ugosti preko 5.000 studenata sportista.\nNa osnovu plana organizatora, kompletan trenažno-takmičarski deo Igara trebalo bi da se održi na 31 lokaciji i sportskim objektima među kojima je velika većina već bila domaćin najznačajnijih evropskih i svetskih takmičenja.\nCeremonija svečanog otvaranja i zatvaranja planirana je da se održi u najvećoj dvorani na Balkanu – Štark Areni. To je najsavremenije višenamensko mesto za sport, kulturu, zabavu, izložbe, sajmove i druge manifestacije u ovom delu Evrope. Arena je objekat sa najmodernijom tehnologijom, univerzalne upotrebe, sofisticiranog marketinga, izuzetne udobnosti, koju godišnje poseti između 600.000 i 800.000 posetilaca.\nU svom sklopu Štark Arena ima i malu halu u kojoj će se održavati trenažni deo za rukomet i futsal.


ODGOVORNO: Meštani Skrobare dobijaju vodovodnu mrežu - ePancevo\nRadovi na izgradnji vodovoda u Skrobari su startovali 9. marta. I Vodovodne cevi se postavljaju sa obe strane glavnog puta ka Skrobari. U prvoj fazi sa leve strane biće izgrađeno 784 metara vodovodne mreže,a sa desne skoro dva i po kilometara vode.Vrednost investicije, odnosno prve faze je oko 15 miliona. Kada se ceo posao završi vrednost radova biće preko 30 miliona dinara. Novac je stigao iz pokrajine preko konkursa, a deo je uložila i lokalna vlast, rekla je gradska menadžerka Maja Vitman.\nProjekat je osimišljen po sistemu „ključ u ruke“. Izgradnjom vodovodne mreže u Skrobari stvoriće se uslovi ne samo za bolji i kvalitetniji život stanovnika, već i privrede koja tu gravitira.\nNe treba zaboraviti da se u blizini nalazi Severna poslovna zona i da će ova lokacija biti veoma interesantna za potencijalne nove investitore.Od septembra građani će moći da podnose zahtev za priključenje na mrežu, dodala je Vitman.\nCena priključka za sada nije poznata, ali ono što jeste da će biti omogućeno plaćanje na više rata.


ŠTA JE TURSKA VOJSKA BEZ NJEMAČKOG ORUŽJA?! Za samo dva i po mjeseca Njemačka odobrila 54 isporuke oružja Turskoj! - GlobalCir\nŠTA JE TURSKA VOJSKA BEZ NJEMAČKOG ORUŽJA?! Za samo dva i po mjeseca Njemačka odobrila 54 isporuke oružja Turskoj!\nBez obzira na kršenje ljudskih prava u Turskoj, toj zemlji je Njemačka vlada od 1. januara 2017. godine odobrila 54 isporuke oružja. Isporučeno je oružje u vrijednosti od 21,8 miliona eura, piše DW.\nNjemački mediji su početkom sedmice izvještavali o tome da se Turskoj, zbog kršenja ljudskih prava, sve više uskraćuje isporuka oružja.\nOdbijeno 12 zahtjeva\nNjemačka vlada je saopštila da je odbijeno 12 zahtjeva isporuke oružja, a razlog je povećana zabrinutost zbog unutrašnjopolitičkih represija u Turskoj. Međutim, prema navodima njemačkog ministarstva privrede, koje je odgovorno za izdavanje odobrenja, od 1. januara 2017. godine, dakle za samo dva i po mjeseca, odobrene su 54 isporuke oružja Turskoj čija je ukupna vrijednost 21,8 miliona eura.\nDvije najveće pošiljke su u kategoriji: bombe, torpeda i rakete čija vrijednost iznosi skoro 18 miliona eura. Tome treba dodati i isporuke koje sadrže opremu iz oblasti ratnih brodova, vojne elektronike i softwera, kao i osam dozvola za isporuku nepoznatog broja pištolja. Iz Njemačke je prošle godine u Tursku izvezno oružje i ratna oprema u vrijednosti od 84 miliona eura, što znači da je mjesečna isporuka bila u vrijednosti od sedam miliona eura. Dakle, od početka ove godine je mjesečna isporuka porasla na devet miliona eura.\nS obzirom da je Turska članica NATO, Njemačka vlada ističe da se ograničavanje isporuke oružja i vojne opreme primjenjuje samo „iz posebnih političkih razloga u pojedinačnim slučajevima“. Pri tome veoma važnu ulogu ima poštivanje ljudskih prava. Inače, od pokušaja puča u Turskoj, u julu 2016. godine, Berlin je postao oprezniji jer strahuje da će to oružje biti upotrijebljeno za povećanje pritiska na vlastito stanovništvo i „u kontekstu internih represija ili konflikta sa Kurdima”.\nPoslanik u njemačkom parlamentu Bundestagu, Jan van Aken, kaže da je dobro što je njemačka vlada odbila nekoliko isporuka oružja Turskoj, ali da je sljedeći cilj da „Turska iz Njemačke uopšte ne dobija oružje”. On kaže da turska vlada vodi rat „u vlastitoj zemlji i Siriji i da sve više nastupa diktatorski”.\n„Zahtjevamo hitnu obustavu isporuka oružja Turskoj sve dok turski predsjednik Erdogan vodi rat protiv vlastitog stanovništva”, izjavila je za „Passauer Neuen Prese”, Katrin Göring-Eckardt, predsjednica Kluba poslanika stranke Zeleni u Bundestagu. Ona kaže da i „za članice NATO važe ljudska prava i demokratski standardi koje Turska trenutno masovno krši”.\nŠefica stranke „Lijevih” Katja Kipping je zatražila da njemačka vlada blokira sve državne naloge koje ima Rheinmetall. „Koncern za naoružanje iz Düsseldorfa, Rheinmetall, planira proizvoditi tenkove za Tursku”, kaže Kippingova i dodaje: „Njemačka vlada mora okončati unosno industrijsko partnerstvo sa ovom tvornicom naoružanja”. Rheinmetall je nedavno saopštio da brani planove o širenju poslovanja. Glasnogovornik Rheinmetalla je istakao da je „Turska i dalje važan trgovinski partner Njemačke, sasvim integrisan Nato partner i kandidat za članstvo u EU“.\nPrema pisanju lista „Die Welt” koncern iz Düsseldorfa na zahtjev Turske planira izgradnju fabrike municije u Turskoj u okviru zajedničke firme. Osim toga postoje pripreme za osnivanje njemačko-tursko-malezisjke firme za proizvodnju tenkova. Procjenjuje se da će u naredne dvije ili tri godine njemačke firme za naoružanje i vojnu opremu sklopiti ugovore vrijedne preko deset milijardi eura. Pri tome Rheinmetall ima veoma dobre šanse. Paleta proizvoda se kreće od tenkova Leopard 2 do 15.000 vojnih vozila, oklopnih vozila Puma, pa do komunikacione mreže za vojna vozila (MoTaKo).\nNjemačko-turski ondosi su u posljednje vrijeme, a posebno nakon otkazivanja nastupa turskih političara na predizbornim skupovima u Njemačkoj, veoma zategnuti. Turski predsjednik Recep Tayyip Erdogan je rekao da će nastaviti poređenje sa nacistima sve dok ga Evropa bude nazivala diktatorom. Erdogan je također rekao da do 16. aprila, kada se održava referendum u Turskoj, ne planira posjetu Njemačkoj. Turci će na referendumu odlučivati o reformi ustava koja Erdoganu daje daleko veće ovlasti.\nMUKE SAVREMENE RUSIJE SA TRADICIJAMA OKTOBRA: “Biste li 1917. godine podržali bijele ili crvene?”


Košarac i Petrović – Prioritet investicije iz obnovljivih izvora energije – Top Portal\nnedelja 05 aprila 2020 / 9:06\nMinistar spoljne trgovine i ekonomskih odnosa BiH Staša Košarac rekao je da je Eletroprivreda Republike Srpske /ERS/ svoje projekte definisala na temeljima jasnih politika energetskog sektora i u skladu sa evropskim direktivama.\nKošarac, koji je razgovarao sa generalnim direktorom ERS-a Lukom Petrovićem, istakao je da su za ERS prioritet investicije iz obnovljivih izvora energije, čija je vrijednost 1,25 milijardi evra.\n„Imamo vrlo jasnu viziju menadžmenta ERS-a i njihove opredijeljenosti da se strateški definišu važna pitanja”, rekao je Košarac.\nGeneralni direktor ERS-a Luka Petrović rekao je i da su ključne teme ovog preduzeća tiču obnovljivih izvora energije, iskorištenosti kapaciteta i perspektiva, digitalizacije energetskog sektora, finansiranja novih objekata u energetici.\n„Potencijali koji su već izgrađeni u regionu treba da budu dodatno iskorišteni kako za dobrobit građana, tako i za osnaživanje elektroprivreda koje će samim tim ostvarivati dodatne profite što sada nije slučaj“, naveo je Petrović.\nU Trebinju preduzete mjere zaštite od koronavirusa


Rekonstrukcija cestovne infrastrukture u KS-u: Počinju radovi na dionici puta Babin Do-Šabići | Općina Trnovo\nUtorak, Septembar 17, 2019 00:22\nPočetna / Vijesti / Rekonstrukcija cestovne infrastrukture u KS-u: Počinju radovi na dionici puta Babin Do-Šabići\nUgovore o izvođenju radova sanacije, rekonstrukcije i zaštite puta Babin Do-Šabići, dionica Bijele Vode- Šabići, potpisao je danas direktor Direkcije za puteve Kantona Sarajevo Selmir Kovač sa predstavnicima firmi izvođača radova “Orman” d.o.o i Grakop d.o.o Kiseljak Bedrijom Hadžić i Senadom Sejdićem.\nKako je naveo direktor Kovač, zamijenit će se kompletna kolovozna konstrukcija na ovoj dionici puta i izgraditi potporni zidovi na mjestima gdje je potrebno. Planirana je također obnova saobraćajne signalizacije.\n“Ovo je nastavak zacrtanih aktivnosti Ministarstva i Direkcije. Obećali smo da ćemo početkom građevinske sezone otvoriti brojna gradilišta. Nastavljamo u tom smjeru i naše su procjene da ćemo imati najmanje 50 realizovanih infrastrukturnih projekata na cestama Kantona Sarajevo u ovoj godini. Biće mnogo posla za izvođače radova, a naša su očekivanja da radove okončaju u rokovima, kvalitetno i prema ugovorenim standardima. Riječ je o domaćim, renomiranim kompanijama sa kojima smo do sada imali dobru saradnju”, izjavio je ovom prilikom ministar saobraćaja KS Adnan Šteta.\nPredstavnici firmi “Orman” d.o.o i “Grakop” naglasili su da će se radovi izvršavati prema utvrđenom dinamičkom planu te da će biti okončani u ugovorenom roku.\nUkupna vrijednost radova za ovu dionicu puta iznosi 671.600 KM, a finansira ih Ministarstvo saobraćaja KS putem Direkcije.


Pucnjavom na seoskoj slavi rasterani Srbi\nTanjug 4. avgusta 2019. 20:49\nTUZLA – Odbor za zaštitu prava Srba u Federaciji BiH saopštio je da je u petak, 2. avgusta, muškarac bošnjačke nacionalnosti pucnjavom rasterao Srbe koji su se u naselju Požarnica kod Tuzle okupili da obeleže seosku slavu Ilindan.\n„U popodnevnim satima na skup je automobilom došao jedan od komšija iz naselja Bare bošnjačke nacionalnosti i ispucao celi šanžer iz vatrenog oružja kalibra 9 milimetara, pred očima policije, i zatim pobegao“, kaže se u saopštenju i dodaje da su čaure ostale na mestu pucanja, a da se narod koji je došao da obiđe groblja i imanja odmah razišao.\n„Iz želje da ne stvaramo nelagodnu kod retkih povratnika u Tuzlanski kanton, tek danas je odlučeno da se javnost obavesti o ovom incidentu, jer smo hteli da organi i institucije Tuzlanskog kantona uhapse počinioca, a do danas nemamo vesti da je počinilac priveden“, saopštio je Odbor.\nPucnjava na sahrani: Dve osobe ubijene, dve ranjene\n„Ovaj incident bi se mogao pripisati neodgovornom pojedincu, ali treba reći i da je mit o Tuzlanskom kantonu kao oazi multietničnosti, u stvari jedna velika neistina“, ocenio je Odbor za zaštitu prava Srba u Federaciji BiH.\n„Prema popisu iz 1991 godine, na teritoriji današnjeg Tuzlanskog kantona je živjelo 13,2 odsto Srba. Ustav Federacije BiH i Ustavi kantona garantuju da će nacionalni sastav zaposlenih u organima kantona biti proporcionalan popisu iz 1991 godine“, naveo je Odbor za zaštitu prava Srba u FBiH.\nRadodslav Radović pre 6 meseca\nPa eto.Ovo je samo dokaz da Srbi nemogu slaviti svoje slave tamo gdje su muslimani većina.Isto kao za vrijeme turske.Nije lako i neće biti lako,ali se treba pomiriti sa činjenicom da sa islamistima nema i nemože biti zajedničkog života. Sve ostale priče su obična farsa.Dolazi vrijeme da se ni na groblje neće moći ići bez oružja.


19.06.2018 12:08 | Glas Srpske\nKalinjingrad - Pobjeda i malo slavlje zbog osvojena tri boda na premijeri sa Kostarikom su arhivirani, a fudbaleri Srbije od juče su sve misli usredsredili na meč sa Švajcarskom.\nTrening oporavka u bazi Svetlogorsk protekao je u odličnoj atmosferi bez obzira na to što su Švajcarci otkinuli bod Brazilcima i dodatno otežali put “orlovima”. Ipak, sve je u rukama momaka Mladena Krstajića, a jedna pobjeda u iduća dva meča značila bi i prolazak među 16 najboljih reprezentacija svijeta. Ofanzivac Dušan Tadić nada se da će sve biti gotovo već u petak.\n- Imamo kvalitetnu ekipu, ali nekad moramo da budemo pametniji, iskusniji... Pokazali smo protiv Kostarike naše vrline i moramo tako da nastavimo. Sada je najvažnija utakmica protiv Švajcarske, idemo korak po korak - rekao je Tadić.\nBez obzira na to što je Srbija trenutno prva u E grupi, ulogu favorita i dalje prepušta “kariokama”.\n- Oni će najverovatnije biti prvi, Brazil je favorit i za titulu, a uz njih će još jedna selekcija iz grupe dalje. Nadam se da će to biti Srbija. Ipak, nećemo se predati ni protiv Brazila, pokušaćemo da ih zaustavimo. Svakoga je teško pobediti na turniru - rekao je Tadić.\nPored junaka Aleksandra Kolarova, najviše ocjene na premijeri zaradili su gotovo debitanti Nikola Milenković i Sergej Milinković-Savić.\n- Sergej je budućnost srpskog fudbala, mora da ostane smiren i nastavi da radi sve kao do sada. Glava mora da mu ostane “čista” - dodao je Tadić.


Nedimović i Blagojević o poplavama za Insajder: Infrastruktura nije projektovana za ovakve padavine, problem su bujični vodotokovi | Insajder\nNedimović i Blagojević o poplavama za Insajder: Infrastruktura nije projektovana za ovakve padavine, problem su bujični vodotokovi\nU Srbiji je za nekoliko sati palo između 80 i 120 litara kiše po kvadratnom metru, koliko inače padne za tri do četiri meseca. Tako ministar poljoprivrede, šumarstva i vodoprivrede Branislav Nedimović objašnjava za Insajder kako je došlo do novih poplava u Srbiji. On navodi da situacija nije toliko dramatična, kako se predstavlja, te da je, prema njegovim informacijama, do sada evakuisano 50 porodica iz Knića i 20 iz jednog zaseoka u opštini Lučane, kao i da još nema informacije iz Kraljeva. Marko Blagojević, direktor Kancelarije za upravljanje javnim ulaganjima, kaže za Insajder da je u obnovu od poplava od 2014. godine uloženo oko 100 miliona evra, a da, kada je reč o Lučanima, ulagano samo u centar opštine, a vrednost radova iznosi oko tri miliona evra.\nJavna preduzeća Srbijavode i Vojvodinavode proglasile su danas vanrednu odbranu od poplava u celoj zemlji. Prema poslednjim informacijama, poplavljeni su delovi Novog Pazara, Tutina, Knića, Sremske Mitrovice, Kraljeva, kao i selo Viča u opštini Lučani, u kojoj je poplava bilo i 2014. i 2016. godine.\nU Lučanima je u decembru prošle godine s predstavnicima preduzeća Srbijavode bio i ministar poljoprivede i vodoprivrede Branislav Nedimović, koji je tada rekao da je danas nivo zaštite takav da “i da se ponovi 1965. (velika poplava Dunava, odbrana trajala duže od 100 dana, prim.aut) mi smo 80 centimetara iznad”.\nNedimović u izjavi za Insajder danas navodi da je u opštini Lučane ipak ostalo 140 metara zemljišta nezaštićeno zbog nerešenih imovinsko – pravnih odnosa i sudskog spora, te da vlasnik zemljišta nije dao saglasnost za radove.\n“Nezaštićen je ostao zaseok Đerađ i odatle je evakuisano 20 porodica, a ugroženih kuća ima u mestu Gruže, zbog bujičnih voda. Inače, nema nikakvog problema sa Bjelicom, ona je u koritu”, kaže nadležni ministar.\nOn navodi da su bujične vode koje su se “survale sa planine” problem i u Kraljevu Tutinu, Kniću i Ivanjici.\n“Od velikih poplava iz 2014. uradili smo 500 projekata po čitavoj Srbiji. Da to nismo uradili, danas bi u Novom Pazaru bio haos. Kada je reč o Kraljevu, uradili smo četiri kilometara rečnog korita. Međutim, tu je problem most, koji usporava vodu i to moramo da rešimo”, ističe Nedimović.\nOn dodaje da je problem što je u roku od tri-četiri sata palo između 80 i 120 litara kiše, koliko inače padne za tri-četiri meseca.\nBlagojević: Infrastruktura nije projektovana za ovakve padavine\nDirektor Kancelarije za upravljanje javnim ulaganjima Marko Blagojević navodi da je od poplave odbranjen centar opštine Lučane.\n“U Lučanima je od onih velikih poplava urađeno dovoljno na infrastrukturi i to u dužini od dva kilometra, da ne pretrpi ništa. Reka Bjelica se jeste izlila, voda je došla do stambenih objekata u selima, ali još nemam informaciju o kolikom broju objekata je reč”, kaže Blagojević i dodaje da je u Lučanima u infrastrukturu za odbranu od poplava uloženo oko tri miliona evra.\nKada je reč o Kraljevu, on navodi da je problem u bujičnim vodotokovima, kao i da su i reke Ibar i Morava “u redu”.\n0d 2014. u odbranu od poplava uloženo 100 miliona evra\n“Problem su lokalni bujični vodotokovi, kišna kanalizacija i kanali za odvod. U Srbiji imate infrastrukturu koja nije projektovana za ovoliku količinu kiše. Godišnje padne u proseku oko 500 litara kiše po metro kvadratnom, a nama se dogodilo da u roku od nekoliko sati padne 120 litara kiše po kvadratu. Infrastruktura nije projektovana za ovakve padavine”, ističe Blagojević i dodaje da u Srbiji ima 17.000 bujičnih vodotokova.\nOn kaže da je od poplava 2014. uloženo oko 100 miliona evra u infrastrukturu za odbranu od poplava, kao i da u tu cifru nije uračunato ono što su redovno ulagala preduzeća Srbijavode i Vojvodinavode.\n“Ulagano je u preventivnu infrastrukturu, obnavljana je i jačana postojeća, negde smo gradili novu infrastrukturu. Na primer, u Paraćinu, Valjevu, Smederevskoj Palanci i Svilajncu rađeni su novi objekti”, navodi Blagojević.\n“Vanredna odbrana od poplava zbog prognoza o porastu vodostaja”\nIz Srbijavode saopštili su da je vanredna odbrana uvedena zbog aktuelnih prognoza o porastu vodostaja na teritoriji Srbije koje je izdao Republički hidrometeorološki zavod. Železnice Srbije navode da je železnički saobraćaj obustavljen između Kraljeva i Raške, Vitanovca i Vitkovca, kao i na deonicаmа Mаtаruškа Bаnjа – Bogutovаčkа Bаnjа, Gružа – Guberevаc, Polumir – Ušće i Brvenik – Rаškа.\nMinistarstvo poljoprivrede, šumarstva i vodoprivrede saopštilo je danas da se „svi raspoloživi tehnički i ljudski resursi nalaze na najkritičnijim tačkama“ posle velikih padavina u prethodna 24 časa.\n„U ovom trenutku je u toku vanredna odbrana od poplava na vodnom području Morave, na potezu dužine 10,1 kilometar koji obuhvata delove opština Brus, Novi Pazar, Tutin i grada Kraljevo“, navodi se u saopštenju.\nMinistarstvo je prenelo i da je redovna odbrana od poplava proglašena na 22 kilometra Dunava na teritoriji Beograda i Smedereva, kao i da je za svega četiri sata palo od 80 do 120 litara kiše po metru kvadratnom, u prvom redu na teritoriji Kraljeva i Knića.\nRedovna odbrana od poplava, pored prošlonedeljne redovne odbrane na 13 kilometara Dunava kod Novog Sada, jutros je uvedena i na skoro 140 kilometara odbrambenih linija u Vojvodini, saopštilo je Javno vodoprivredno preduzeće Vode Vojvodine.


Eliotovi talasi Archives - Front Team Investments\nTag arhive: Eliotovi talasi\nAnaliza akcija NIS-a\nu kategoriji Akcije, Berza, FTI, Rezultati, Video analize\nTehnička analiza kretanja cene akcija NIS-a koju smo radili pre više od godinu dana, gde smo predvideli pad cene. Podsećamo da je cena u vreme pravljenja analize dostigla nivo od 852 dinara i da je odmah nakon toga pala na 574 dinara (4.10.2011. godine). Ukoliko Vas zanima nova analiza i predviđanje kretanja cene akcija NIS-a […]\nUSD-CHF signal za kupovinu\nDrage kolege trejderi, danas smo imali dobru short poziciju na valutnom paru USD-CHF. Pretpostavljam da je ovo početak formiranja eliotovog niza, tačnije najdužeg talasa – talasa broj 3 i na osnovu toga sam ušao u kupovinu, sa stop loss nalogom ispod nivoa od 50% fibonačijeve korekcije. Ukoliko nas ne zatvori stop loss a cena se […]\nPred sutrašnje izlaganje ECB očekivanja investitora su velika. Tehnička analiza i Eliotovi talasi nam pokazuju da bi cena mogla da padne do 1,2300 pa i više od tog nivoa. Videćemo da li će i fundament sutra “podržati“ našu analizu.\nNa valutnom paru EUR-CHF smo ušli u buy poziciju na osnovu harmonik paterna, relativno malog stop loss-a i korekcije petotalasnog niza eliotovih talasa. Želimo Vam uspešan trejd!\nu kategoriji Akcije, Berza\nAkcije Majkrosofta (MSFT) su mesecima bile zaglavljene u bočnom kanalu. To se promenilo prošle nedelje zahvaljujući kvartalnim rezultatima. Na grafikonu cena je probila liniju otpora i izgleda da će i u narednim danima ići na gore, do nivoa od 34-36 dolara. Detaljnu strategiju trgovanja pomoću ovih paterna možete naučiti na FTI Master kursu.\nAnaliza kretanja cene zlata (GOLD)\nNa grafikonu kretanja cene zlata vidimo sekundarni opadajući trend, odbijanje od opadajuće trend linije i eliotov niz koji je krenuo u korekciju. Očekujem da će korekcija ići u formaciji Zig-Zag. U slučaju da talas C probije opadajuću trend liniju imaćemo dobru poziciju za kupovinu. Ukoliko vas zanima štednja ili trgovina zlatom možete nas kontaktirati putem […]\nAnaliza EUR-USD 09.01.2012.\nPotencijalni scenario za valutni par EUR-USD. U pitanju je nedeljni grafikon i projekcija za naredna 3 meseca. Poslednji „trzaj“ evra pred pad na nivo od 1.100 prema američkom dolaru koji će, po našem mišljenju, biti napravljen iz tri talasa A, B i C i nakon toga početak pada do nižih nivoa. Smatramo da će evro […]\nUSD-JPY 17.10.2011. rezultati\nu kategoriji Forex, Rezultati\nOstavio sam analizu i predviđanje za USD-JPY pre tri dana (14.10) Zaradili smo oko 80 pipa (800$ standardni lot).\nNa valutnom paru USD-JPY dolazi do formiranja simetričnog trougla, lažnog probijanja i nakon toga ispunjenja ciljne cene. Nakon probijanja dolazi do formiranja korektivnih talasa A i B i očekujem ispunjenje targeta talasa C do nivoa od 76.30. Nakon tog odbijanja prvi sledeći nivo otpora je na 76.60. Preporuka je sell a vidite i kako očekujem […]


razgranicenje - Dnevni list Danas\nPočetna » razgranicenje\nPozivamo da se 21. juna ne podrži politika razgraničenja\nPokret za odbranu Kosova i Metohije poziva građane Srbije da na predstojećim parlamentarnim izborima 21. juna da „ne daju podršku velikoizdajničkoj politici odustajanja od Kosova i Metohije, sakrivenoj iza „razgraničenja“, stvaranja zajednice srpskih opština na osnovu protivustavnog „Briselskog sporazuma“ i sličnih izgovora, jer Srbija ne sme da bude saučesnik u stvaranju velike Albanije“.\nPiše: Jelena Tasić 16. 6. 2020.\nHaljimi: Razgraničenje ili federelizacija\nPolitički analitičar iz Prištine Fisnik Haljimi tvrdi da su pregovori između Beograda i Prištine završeni i da su kao ponuđena rešenja na stolu razgraničenje ili federalizacija Kosova.\nPiše: Fonet 5. 3. 2020.\nSrbija igra na „američku kartu“\nU kabinetu predsednika Srbije Aleksandra Vučića, niti od srpskih zvaničnika, naš list juče nije dobio odgovor na pitanje na koju državu je Vučić mislio kada je rekao da je „jedna velika i moćna evropska zemlja tražila da nam Priština uvede takse, s ciljem da se Srbija navede na izlazak iz dijaloga“.\nPiše: Marija Stojanović 19. 2. 2020.\nDrčelić: Razgraničenje sa Kosovom znači novi konflikt; Antić: Jedino je kompromis moguć\nRazgraničenje na Kosovu ništa ne bi donelo i nemoguće ga je sprovesti bez patnje, izjavio je FoNetu novinar Stojan Drčelić i ocenio da je to samo drugo ime za nastavak konflikta.\nPiše: FoNet 14. 2. 2020.\nPiše: FoNet 31. 1. 2020.\nAleksandar Radić: Razgraničenje realistično\nŠta god nama bilo u duši, moramo da se suočimo sa time da na Kosovu nema sile kojom možemo da promenimo situaciju na terenu, izjavio je FoNetu vojni analitičar Aleksandar Radić i dodao da je potrebno ići dalje i ustanoviti prioritete.\nJeremić: Vučićevo razgraničenje vodi ka članstvu Srbije u NATO\nPredsednik Narodne stranke Vuk Jeremić izjavio je danas da bi „razgraničenje“ sa Kosovom i Metohijom i dozvola Prištini da stupi u članstvo UN, što je rešenje koje planira predsednik Srbije Aleksandar Vučić, nezaustavljivo vodilo ka stvaranju Velike Albanije, ukidanju Republike Srpske i članstvu Srbije u NATO, na koje bi Vučić pristao zarad podrške Zapada da opstane na vlasti.\nKurti: Razgraničenje Kosova sa Crnom Gorom nije zatvoreno pitanje\nLider pokreta Samoopredeljenje Aljbin Kurti kazao je da razgraničenje Kosova sa Crnom Gorom nije zatvoreno pitanje.\nPiše: Beta 11. 10. 2019.\nJakšić: Vučić možda želeo da izbegne svedoke „oštrih zahteva“ Amerikanaca\n„Sa Grenelom nema lakih razgovora. U Nemačkoj ih nemaju, a kamoli ovde“, komentar je novinara i političkog analitičara, Boška Jakšića na vest o toku jučerašnjeg prvog službenog razgovora Aleksandra Vučića i Ričarda Grenela.\nPiše: KoSSev 11. 10. 2019.\nAlbanske političke stranke, koje učestvuju na vanrednim parlamentarnim izborima 6. oktobra na Kosovu, kažu da je potreban dijalog između Kosova i Srbije, ali da nijedna neće razmatrati ideju o promeni granice između dve zemlje, kao opciju za rešavanje spora.\nPiše: Beta 22. 9. 2019.\nJovanović: Predaja Kosova bi otvorila pitanje stvaranja Velike Albanije\nPredsednik Demokratske stranke Srbije (DSS) Miloš Jovanović izjavio je večeras da bi predaja celog Kosova, ili njegovog najvećeg dela kroz ideju razgraničenja, otvorilo pitanje stvaranja Velike Albanije, ali bi stvorilo nestabilnost i u celom regionu.\nPiše: FoNet 21. 9. 2019.\nVulin: Voleo bih da stav o razgraničenju prihvate i predsednik i Vlada\nŠto se pre razgraničimo, pre će Srbija moći da se posveti sebi i Srbima izvan svojih granica, ocenio je ministar odbrane Aleksandar Vulin objašnjavajući svoju ideju o hitnom razgraničenju sa Albancima.\nSelaković: Razgraničenje s Kosovom nije na stolu, a Crna Gora je klasična srpska država\nGeneralni sekretar predsednika Republike Srbije, Nikola Selaković, najavio je večeras da će Srbija biti izložena raznim vrstama pritisaka, ali da se „grčevito“ bori da vodi odgovornu politiku u rešavanju kosovskog pitanja.\nPiše: Beta 11. 6. 2019.\nVučić: Ja sam za razgraničenje na Kosovu, to je apsolutno najzdravije za Srbiju\nPredsednik Srbije Aleksandar Vučić izjavio je danas da se zalaže za razgraničenje na Kosovu ocenivši da je to „apsolutno najzdravije za Srbiju i Srbe“.\nPiše: Beta/ FoNet 6. 6. 2019.


Google otkrio da francuska agencija ANSSI lažira sertifikate Google otkrio da francuska agencija ANSSI lažira sertifikate – Personal magazin\nGoogle otkrio da francuska agencija ANSSI lažira sertifikate\nFrancuska agencija za sigurnost informacionih sistema ANSSI (Agence nationale de la sécurité des systèmes d’information) otkrivena je pri neovlašćenom kreiranju digitalnih sertifikata za nekoliko Googleovih domena. Iz Google-a izjavljuje da…\nFrancuska agencija za sigurnost informacionih sistema ANSSI (Agence nationale de la sécurité des systèmes d’information) otkrivena je pri neovlašćenom kreiranju digitalnih sertifikata za nekoliko Googleovih domena.\nIz Google-a izjavljuje da je sertifikate izdalo posredničko CA telo koja se povratno povezuju sa ANSSI-em. U ANSSI-u ističu da su lažni sertifikati rezultat ljudske greške, nastale tokom procesa usmerenog na jačanje celokupne IT sigurnosti.\nGreška nije imala posledice na celokupnu mrežnu sigurnost, bilo za francusku upravu ili širu javnost. Google navodi da se sertifikat koristio u privatnoj mreži na komercijalnom uređaju za nadgledanje šifriranog saobraćaja.\nGoogle je iskoristio ovaj incident za isticanje potrebe za svojim projektom “Certificate Transparency“, usmerenog na utvrđivanje propusta u sistemima s SSL sertifikatima, što bi moglo rezultirati MiTM napadom ili lažiranjem web lokacije.\nGoogle otkrio da francuska agencija ANSSI lažira sertifikate was last modified: December 28th, 2013 by Redakcija\nPo HTC-u ovo je godina HTC One modela


Odalović: O imovini Srbije na Kosovu i Metohiji u Briselu\n► Odalović: O imovini Srbije na Kosovu i Metohiji u Briselu\nTokom dijaloga Beograda i Prištine u Briselu tema ne bi trebalo da bude "Trepča", već imovina Srbije na Kosovu i Metohiji, izjavio je danas generalni sekretar Ministarstva spoljnih poslova Veljko Odalović.\n"Tema ne treba da bude ''Trepča'' već imovina Srbije na Kosovu i Metohiji. Nije samo Trepča javno preduzeće. Tamo su Skijališta, tamo je veliki deo imovine Telekoma, Pošta, NIS-a", rekao je Odalović.\nOdalović je ocenio da je u slučaju "Trepče" reč o pokušaju otimanja jedne institucije, ali da su predstavnici međunarodnih institucija sa kojima je Vlada Srbije razgovarala pokazali veliki stepen razumevanja za ovu temu i da je međunarodna zajednica prepoznala da ova tema mora biti drugačije tretirana.\nOn je podsetio da su pitanje imovine još pre godinu dana otvorili premijer Aleksandar Vučić i ministar spoljnih poslova Ivica Dačić i da je Rudarsko-metalurški kombinat "Trepča" uvek bila stožer razvoja južne pokrajine.\nGovoreći o razlici između toga kako danas izgleda deo "Trepče" koji je ostao u južnom delu Kosovske Mitrovice i kako danas izgleda Kišnica, Novo Brdo, Ajvalija, Odalović je ukazao da je tamo gde su bile kosovske institucije, uništeno, zapušteno i urušeno, a da funkcioniše deo gde je Srbija sa ljudima koji žive na severu Kosova i Metohije bila prisutna.\nkombinat trepča /\nimovina na KiM


Nedelja mode počinje sa vinjetama : Crveni tepih\nNedelja mode počinje sa vinjetama\nNa prethodnoj, prolećnoj beogradskoj Nedelji mode specifičan koncept Modne vinjete zasluženo je privukao veliku pažnju posetilaca i javnosti, te će zato upravo sa ovim programom početi jesenji Fashion Week.\nU atraktivnom prostoru Vile kralja Petra I, na specifičan način, kroz performanse i video instalacije, večeras će svoje modele predstaviti dizajneri: Dejana Momčilović, Tamara Radivojević, Dejan Despotović, Tijana Pavlov, Nataša Plum i Aleksandra Žiravac.\nPred nama je šest modnih dana na kojima će dominirati kreativnosti i modni dizajn i tokom kojih ćemo videti veliki broj autorskih revija. Tradicionalno na ovoj manifestaciji novu kolekciju, između ostalih, prikazaće Dragana Ognjenović, Doda Komad, te Ana Šekularac, Darko Kostić, sestre Proković, Bata Spasojević, Irena Grahovac, Peđa Nerić, Tamara Radivojević, Iva Stefanović, Ana Ljubinković… Značajan deo programa posvećen je mladim i još uvek neafirmisanim dizajnerima kao što su studenti Akademije lepih umetnosti, Fakulteta primenjenih umetnosti, Fakulteta za umetnost i dizajn-Megatrend i studenti francuske visoke škole za modu Mod’Art. Jedna od revija koja će Nedelji mode dati posebnu atraktivnost biće humanitarna revija odeće za pse Doggy Style. Ovaj novi brend, čiji je autor Ivana Bajić, a kreacije potpisuju prestižni srpski dizajneri, predstaviće se sutra u Studentskom kulturnom centru.


Sudiji uhapšenoj zbog primanja mita određen pritvor - KRIK\nBlog / Intervju\nSudiji uhapšenoj zbog primanja mita određen pritvor\nObjavio/la KRIK.rs februar 19, 2021\npredsednica Prekršajnog suda u Kraljevu\nFoto: Unsplash/Marcus Spiske\nPredsednici Prekršajnog suda u Kraljevu Mariji Bažalac koja je uhapšena pre dva dana zbog sumnje da je primila mito određen je pritvor, saopšteno je danas iz Višeg suda u Beogradu. Osim predsednice suda, tada su uhapšene još četiri osobe osumnjičene da su učestvovale u davanju mita.\nPiše: Bojana Jovanović\nSudiji Bažalac određen je pritvor do 30 dana i to zbog postojanja mogućnosti da će, ukoliko bude na slobodi, uticati na svedoke, kao i da će ponoviti delo za koje se sumnjiči. Pritvor joj je određen i jer je za primanje mita, za šta se tereti, zakonom propisana kazna zatvora duža od deset godina, a način na koji je izvršeno i posledice doveli su do uznemirenja javnosti, piše u saopštenju suda.\nOsim predsednici suda, pritvor je određen i jednom od četvoro osumnjičenih da su bili uključeni u podmićivanje. Ostalo troje su nakon saslušanja u tužilaštvu pušteni na slobodu.\nNi policija ni tužilaštvo nisu saopštili njihova imena.\nBažalac je, sumnja tužilaštvo, uzimala mito kako bi donosila odluke koje pogoduju dvojici osumnjičenih – ocu i sinu koji su zajedno sa njom uhapšeni zbog sumnje da su joj davali mito. Odluke je donosila protivzakonito – u svojim, ali i u predmetima svojih kolega u ovom sudu, navodi Tužilaštvo za organizovani kriminal.\nOna se tereti i da je opstruisala prekršajne postupke i donosila oslobađajuće presude ili rešenja o obustavi postupaka koji su pokrenuti protiv pomenutih oca i sina.\nPredsednica suda je posredno, sumnja tužilaštvo, od avgusta 2020. do februara 2021. primila 1.100 evra mita.\nAleksandar Vučić (foto: Stevan Dojčinović/KRIK)\nVučić izbegao da odgovori na pitanje o vezi Nedića i Belivukove grupe\nAleksandar Vučić (foto: S. Dojčinović/KRIK)\nPrikazane fotografije tela dvojice muškaraca za čija ubistva se sumnjiči Belivukova grupa\nAleksandar Vučić (foto: MUP)\nmart 6, 2021\nVučić kaže da je odustao od objavljivanja najmonstruoznijih snimaka iz istrage Belivukove grupe


Kosovo možda u Interpolu, u Unesko sigurno neće ući - Dnevni list Danas\nPočetna » Politika » Kosovo možda u Interpolu, u Unesko sigurno neće ući\nU petak sastanak ministara spoljnih i unutrašnjih poslova o članstvu Kosova u Interpolu\nKosovo možda u Interpolu, u Unesko sigurno neće ući\nSituacija sa prijemom Kosova u Interpol je komplikovanija od prijema u Unesko. Osim Kosova, prijavila se i Palestina i Solomonska ostrva. Kako reći glasajte za Palestinu ali ne i za Kosovo, navodi ministar spoljnih poslova za Danas\nMinistri spoljnih i unutrašnjih poslova Ivica Dačić i Nebojša Stefanović sastaće se u petak kako bi razgovarali o prijemu Kosova u Interpol, uoči Generalne skupštine Interpola u septembru u Pekingu.\n3Piše: L. V. 27. jula 2017. 13.00\n– Situacija oko prijema Kosova u Interpol je komplikovanija od prijema u Unesko. Jasno je da Kosovo za Unesko nema više od dve trećine glasova. Idem u petak u Ministarstvo unutrašnjih poslova kako bismo razgovarali o Interpolu, jer je taj problem u nadležnosti Ministarstva unutrašnjih poslova. Veliki skup Interpola je u septembru u Kini. Situacija sa prijemom Kosova u Interpol je komplikovanija od prijema u Unesko. Osim Kosova, prijavila se i Palestina i Solomonska ostrva. Kako reći glasajte za Palestinu ali ne i za Kosovo – objašnjava Dačić za Danas. Kako dodaje, Kosovo se već prijavilo za članstvo u Interpol, dok još ima vremena da se prijavi za glasanje o prijemu u Unesko.\n– Izvršni savet Uneska je u oktobru. Oni imaju do tada vremena da podnesu prijavu. Ukoliko to urade, glasanje će biti u novembru – kaže Dačić i dodaje da Kosovo nikad neće ući u tu organizaciju.\nOptimizam vlasti vezan za prijem Kosova u Unesko mogao bi da leži u tome što se među poslanicima vladajuće koalicije priča o tome kako će Kosovo ovaj put odustati od zahteva za članstvo. Takav razvoj događaja bi prema njihovoj interpretaciji značio da, uprkos pritiscima Amerike, Kosovo bez Srbije ne može ništa da uradi.\nNi u Prištini situacija još uvek nije jasna oko Uneska. Aplikaciju za članstvo u Unesko mogla bi da podnese nova vlada. Ministar spoljnih poslova odlazeće kosovske vlade Enver Hodžaj je prošle nedelje izjavio da Kosovo ima glasove za učlanjenje u Unesko i Interpol. Prema pisanju prištinske štampe, Hodžaj kaže i da odluka o učlanjenju u Interpol i Unesko ipak ostaje na sledećoj vladi, čije se formiranje još uvek čeka.\n„Ali, kao ministar spoljnih poslova, koji još uvek vrši tu dužnost, mogu da kažem da Kosovo ima glasove da bude deo Uneska i Interpola. U poslednjim mesecima 2017, kao i tokom prošle godine, imao sam intenzivnu agendu lobiranja – posetio sam zemlje Afrike, Južne Azije, Latinske Amerike i bio sam u zemljama Evrope, i naravno, obezbeđivanje glasova za Unesko i Interpol je bio prioritet nad prioritetima“, rekao je Hodžaj. Dodao je i da je „jedna država okončala sve procedure za priznavanje nezavisnosti Kosova“. Međutim, u intervjuu koji prenosi Zeri nije želeo da kaže o kojoj zemlji je reč. On je naveo i da „pored glasova“ za Kosovo postoje i „neke teme i interna pitanja koje treba uraditi“, kako bi postalo deo ovih organizacija, ne pojašnjavajući na šta konkretno misli.\nS druge strane, lider Alijanse za novo Kosovo Bedžet Pacoli pitao je odlazećeg kosovskog ministra Envera Hodžaja „zašto je zamajavao javnost“ rekavši da je Kosovo obezbedilo glasove potrebne za članstvo u Unesku i Interpolu“, preneo je Epoka e Re. „Žalim što moram da vas obavestim da se Kosovo nije prijavilo za članstvo i to neće biti ni tema sledeće konferencije“, rekao je Pacoli.\nPriština za članstvo u Unesko lobira od 2009. a u novembru 2015. za samo tri glasa Kosovo nije primljeno u Unesko. Tada je glasalo ukupno 122 zemlje, 92 je glasalo „za“, a 50 je bilo „protiv“. Kosovu je za prijem u Unesko potrebno više od dve trećine glasova članica ove organizacije koje učestvuju na zasedanju.\nSelimi: Višestruki interes Interpola od Kosova\nPriština – Zamenik kosovskog ministra unutrašnjih poslova Behar Selimi izrazio je optimizam u vezi mogućnosti da Kosovo u septembru postane član Interpola, piše juče Zeri. Selimi je ocenio da postoji višestruki interes Interpola za prijem Kosova. Postoji saradnja Kosova sa članicama Interpola. Osim toga, ostanak Kosova van te organizacije bi predstavljao pružanje pomoći raznim kriminalnim organizacijama u regionu, izjavio je Selimi.\n27. jula 2017. u 13.23\nВидимо да се наши медиокретети радују!?У смислу да је Пристина постала само"чланица““““ Интерпола.За две године ће се радовати зато што је постала чланица УНЕСКО-а а није Уједињених Нација.Питам се,да ли је,на овај начин, Харидинај екстра заштићен од изручења пред међународним судом???\n27. jula 2017. u 13.51\nI pravda kroz vekove menja lice! Nekada bi letela glava svakom ko bi spomenuo da Kosovo nije Srpsko!Sad je pravda omeksala pa kao moze Kosovo u ovu organizaciju ali ne moze u onu!!!Kosovo nam otimaju u 21.veku,deo teritije Srbije nam odlazi pred ocima! Istina i pravda su na nasoj strani,kada bi cvrsto rekli "NE" niko nam ne bi zamerio.Zasto to ne kazemo?Ni slovo dijaloga o predavanju svoje teritorije drugome!Ko bi jos na kugli zemaljskoj to dozvolio?Ne moze to tako,da pravis po petnaestoro dece i kad vas ima najvise u ulici hoces da bude ulica tvoja privatna!\n27. jula 2017. u 15.09\nJa ovoj Vladi nist ne verujem, preko Briselskog sporazuma, korak po korak, mic po mic, sve ukazuje da je sledeci potez Vucica i njegove Vlade da se Kosovo preda Albancima. Sve je to izgleda vec ugovoreno, samo treba malo vremena da se narodu preko medija "ispere mozak" i podeli odgovornost sa Opozicijom, Akademijom Nauka i SPC.


Abadi najavio prestanak napada na civilne zone u Iraku - Obama: Borba protiv džihadista ne može biti samo američka — Radio Velkaton : Radio Velkaton\nNedjelja, 14. Septembar 2014.\nRadio Velkaton > Svijet > Abadi najavio prestanak napada na civilne zone u Iraku – Obama: Borba protiv džihadista ne može biti samo američka\n14. Septembar. 2014. Svijet, Vijest dana, Vijesti\nAbadi najavio prestanak napada na civilne zone u Iraku – Obama: Borba protiv džihadista ne može biti samo američka\nPremijer Iraka Hajdar el-Abadi izjavio je da iračka vojska neće više bombardovati civilne zone, čak i u gradovima pod kontrolom “Islamske države”, ali ne odustaje od napora da ih uništi.\nAbadi je u poruci na Twitteru naveo da je to naređenje vojnom zrakoplovstvu izdao još u četvrtak, dan nakon posjete američkog državnog sekretara Johna Kerryja Iraku.\nPrema njegovim riječima, vođe sunitskih plemena, za koje se Amerikanci nadaju da će ih ubijediti da se pridruže borbi protiv sunitskih ekstremista iz Islamske države, zatražili su prestanak zračnih napada, a da će zauzvrat podržati iračku vladu, u kojoj dominiraju šiiti. Jedna od najvećih sunitskih stranaka u Iraku – Mutahidun, pozdravila je Abadijevu odluku, ocijenivši da će to ohrabriti mještane u sunitskim zonama da se bore protiv “Islamske države”.\nNjemačka će uputiti 40-ak vojnih stručnjaka u Irak koji će obučavati kurdske borce u borbi protiv sunitskih ekstremista iz Islamske države, saopštila je Njemačka vojska i dodala da će grupa kurdskih vojnika doći u Njemačku na obuku. Vojska je navela da je već poslala šest svojih vojnika u Erbil kako bi pomogla u koordinisanju akcije protiv Islamske države. “Ostali vojnici će odlaziti u malim grupama, čim u Irak stigne prva isporuka oružja”, precizirala je Njemačka vojska.\nPredsjednik Sjedinjenih Američkih Država, Barak Obama, istakao je da borba protiv džihadista Islamske države “ne može da bude samo američka borba” i da treba izbjeći greške iz prošlosti. Obama je rekao da je vojna kampanja protiv Islamske države drugačija od ratova u Iraku i Avganistanu i da u njoj učestvuje šira koalicija. Bijela kuća objavila je u petak da su SAD u ratu sa ekstremistima Islamske države.\n07.12.2019 Protesti u Bjelorusiji protiv veće integracije sa Rusijom\n07.12.2019 Australija: Aktivno 95 požara, vatra se približila i Sidneju\n07.12.2019 Irački zvaničnici: Ubijeno je 25 demonstranata\n07.12.2019 Bijela kuća potvrdila: Neće učestvovati u pripremi opoziva Trampa


DRECUN O RECIPROCITETU "To što Priština traži je neprihvatljivo" - Srpskainfo\nAli, ključna stvar je to zbog čega nisu formirali Zajednicu srpskih opština što je osnova Briselskog sporazuma – naveo je on za Televiziju Pink.\n– Moramo da se vratimo na stanje prije zavođenja taksa, to znači razgovori pod pokroviteljstvom EU u statusno neutralnom okviru. Sad imamo situaciju u kojoj mi želimo da se nastave razgovori, a Priština čini sve da se ne nastave i želi da ide u nekom drugom pravcu – rekao je Drecun.\nOn je istakao kako nije prihvatljivo da Srbija treba da odustane od politike povlačenja priznanja Kosova da bi Priština ukinula takse, što je ocijenio kao pokušaj da se nametne “nova realnost” i napravi neki reciprocitet.\nDrecun je ocijenio i da je Kurti velikoalbanski separatista i šovinista koji strahovito mrzi srpski narod, da razgovori s njim neće biti laki, te dodao da je Ramuš Haradinaj otvoreno prijetio srpskom narodu etničkim čišćenjm, dok Kurti to radi u drugačijoj formi.\n– On nudi veliku Albaniju i time poručuje da je spreman za nove ratove, jer nema projekta velike Albanije bez novih ratova – rekao je Drecun.\nDrecun je ocijenio i da je autoritet EU “žestoko” narušen i da ona mora iznova da se dokazuje i potvrdi autoritet kao medijatora u dijalogu Beograda i Prištine, dok je za Ameriku rekao da može da izvrši jači pritisak da se ukinu takse na robu iz centralne Srbije.\nPolitika Aljbin KurtiMilovan Drecunreciprocitet


Molba iz Podgorice: Trampe, oprosti velikom Bobiju | MTELBA\nBivši jugoslovenski šahovski velemajstor, Božidar Ivanović, zatražio je od američkog predsednika Donalda Trampa da posthumno rehabilituje slavnog šahistu Roberta Bobija Fišera, kome je zamereno - kršenje sankcija SR Jugoslaviji.\nIvanović je poručio da bi na taj način bila "skinuta senka sa Amerike" kojoj je upravo Fišer doneo sportsku slavu na vrhuncu sovjetske šahovske dominacije.\nIvanović je za Glas Amerike, rekao kako očekuje da će Tramp, čije ponašanje "deluje drugačije u odnosu na svoje prethodnike, i uopšte politicare u svetu", oceniti da je politički progon Fišera zbog kršenja sankcija partijom šaha bila "nepravda i tragedija".\n"Očekujem da će se sada, 10 godina nakon Fišerove smrti, te senke ukloniti sa Amerike, a i predsednik Tramp će dobiti mnogo poštovalaca ako to obavi, jer Fišer ima mnogo pristalica u svetu, naravno i u Americi", rekao je Ivanović.\nCrnogorski šahovski velemajstor rekao je da je pre dve nedelje uputio zahtev Ambasadi SAD u Podgorici, u kome je zatražio informaciju o tome da li je njegovo pismo Trampu stiglo u Belu kuću, ali da još uvek nije dobio odgovor.\nMuke posle Jugoslavije\nNakon "zabranjenog" meča sa Spaskim na Svetom Stefanu koji je završio njegovom pobedom od 10-5, uz petnaest remija, Fišer se sklonio u Japan, a SAD zatražile njegovo izručenje, što je izostalo kada mu je Island dao državljanstvo i poslao po njega avion. Na Islandu je živeo do smrti 17. januara 2008. godine.\nIvanović je podsetio da je Fišer postao prvak sveta sa 29 godina, pobedivši takođe velikog šampiona Borisa Spaskog u Rejkjaviku, te da je, nakon odbijanja FIBA-e - u to vreme pod jakim sovjetskim uticajem - da uvaži njegove realne zahteve u vezi uslova za odbranu titule, napustio šah, koji nije igrao narednih 20 godina, prenosi Glas Amerike.\nOn takođe podseća da je Fišer punih 20 godina posle toga došao da odigra prijateljski meč sa Spaskim na Svetom Stefanu i u Beogradu, u vreme sankcije Saveznoj Republici Jugoslaviji, zbog čega mu je Amerika zapretila kaznom od 10 godina zatvora.\nFišer je, nastavlja Ivanović, "kao ponosan čovek i šampion sveta, odbio da pristane na takvu pretnju", pa je odigrao meč i dobio deset godina zatvora, da bi se ubrzo razboleo i bio pušten iz zatvora.\nIvanović je dodao i da je " povodom "slučaja Fišer" na Islandu tada formirana sedmočlana delegacija na čelu sa šefom diplomatije te zemlje, te da je tada odluceno da Fišer može da ide u jednu od šest zemalja, među kojima je bila tadašnja država Srbija i Crna Gora.\nVlasti Srbije i Crne Gore nisu htele da prime Fišera, ali ga je primio Island, gde je i umro, rekao je Ivanović.\n21.02.2019. | 09:06 0


Republika Srpska danas slavi neustavni entitetski praznik - Portal 072info\nSvečana akademija povodom Dana Republike Srpske (RS), 9. januara, praznika koji je Ustavni sud Bosne i Hercegovine proglasio neustavnim, bit će održana u Sportskoj dvorani “Borik” u Banjoj Luci, dok je svečani prijem zakazan u Administrativnom centru Vlade Republike Srpske.\nPredsjednik bosanskohercegovačkog entiteta Republika Srpska Milorad Dodik izjavio je da je zadovoljan činjenicom da u RS-u postoji konsenzus da se 9. januar i dalje obilježava kao Dan Republike.\nNa proslavi „Dana RS“ očekuje se oko 1.000 zvanica, na svečanoj akademiji, koja je centralni događaj, rekao je entitetski predsjednik Milorad Dodik.\nPredsjednica Vlade Republike Srpske Željka Cvijanović dočekala je na Aerodoromu Banja Luka delegaciju Vlade Srbije koju predvodi premijer Aleksandar Vučić.\nSa premijerom Vučićem u Banju Luku su doputovali ministri i saradnici.\nDelegacija Vlade Srbije došla je danas u Banju Luku na proslavu 9. januara, Dana Republike Srpske.\nVučić sa aerodroma ide na sastanak sa predsjednikom Republike Srpske Miloradom Dodikom i Željkom Cvijanović, koji je predviđen za 12 sati u Palati Republike.\nPotvrdio je da iz Srbije dolazi premijer Aleksandar Vučić, te nekoliko ministara u tamošnjoj vladi, kao i patrijarh srpski Irinej.\n“Očekujemo one koji su dali svoj doprinos za RS, ustvrdio je Dodik, te potvrdio da su preduzete sigurnosne mjere za taj događaj, a da se “kod ljudi osjeća praznično raspoloženje”.\n“Poznato je da su srpski predstavnici uputili Prijedlog zakona o Ustavnom sudu BiH, koji je trebalo davno da bude razmatran. Ako bude odbijen, ponovo će se okupiti politički lideri i mislim da će biti upućen zahtjev da predstavnici iz RS-a u zajedničkim institucijama BiH prestanu sa radom sve do momenta usvajanja tog zakona”, rekao je Dodik novinarima u Banjoj Luci, povodom činjenice da je Ustavni sud obilježavanje dana RS-a 6. januara proglasio neustavnim.\nŠta se događalo 9. januara 1992. godine?\nNapustivši institucije legalnih vlasti Socijalističke Republike Bosne i Hercegovine, predstavnici SDS-a i pojedini članovi drugih stranaka iz reda srpskog naroda 9. januara 1992. godine održali su skup na kojem su donijeli Deklaraciju o formiranju Srpske Republike Bosne i Hercegovine.\nMeđutim, Republika Srpska je međunarodnu verifikaciju, kao entitet u Bosni i Hercegovini, dobila tek Dejtonskim mirovnim sporazumom potpisanim u Parizu 14. decembra 1995. godine.\nUstavni sud Bosne i Hercegovine proglasio je član Zakona o praznicima Republike Srpske, kojim se 9. januar obilježava kao Dan Republike Srpske, neustavnim i naložio Narodnoj skupštini Republike Srpske da ga u roku od šest mjeseci od objavljivanja odluke izmijeni.\nČlanovi Udruženja žrtava genocida najavili su da će se danas okupiti u Srebrenici, kako bi izrazili protest zbog obilježavanja Dana Republike Srpske.


FoNet portal :: Pretraga / tagId=31929\nTag: sankcije, Pogodaka: 81\nJoš sankcija na Balkanu\n"Sankcije nisu primarno sredstvo američkog angažmana u regionu Zapadnog Balkana, ali imaju efekta i biće ih još", izjavio je zamenik pomoćnika američkog državnog sekretara i specijalni izaslanik za region Gabrijel Eskobar.\nEvropska unija produžila je danas ekonomske sankcije Rusiji za šest meseci zbog neispunjavanja obaveza preuzetih mirovnim sporazumom u Ukrajini, javlja AP.\nSankcije Dodiku - katastrofa\nRazgovaram o svemu sa Miloradom Dodikom, ne slažemo se u svemu, ali ne slažem se ni sa sankcijama koje su mu uvedene, poručio je večeras predsednik Srbije Aleksandar Vučić.\nSankcije nisu rešenje\nIzuzetno me brinu izazovi sa kojima se suočava Republika Srpska kao i predstavnici Srba u Bosni i Hercegovini, a duboko me zabrinjava odluka SAD kao i način i obrazloženje za uvođenje sankcija Miloradu Dodiku - to od nas zahteva racionalno, odgovorno i ozbiljno ponašanje bez donošenja ishitrenih odluka, poručila je danas premijerka Ana Brnabić.\nZabrinut zbog sankcija\nVeoma sam zabrinut zbog sankcija Miloradu Dodiku i nekim osobama u Republici Srpskoj zbog načina, a još zabrinutiji zbog obrazloženja, rekao je danas predsednik Srbije Aleksandar Vučić i dodao da Srbija neće uvoditi, niti sprovoditi sankcije legitimnim i legalnim predstavnicima srpskog naroda u RS.\nNe menjam politiku\nČlan Predsedništva Bosne i Hercegovine (BiH) Milorad Dodik rekao je večeras na konferenciji za medije da nikada nije imao ni imovinu ni račune u Sjedinjenim Američkim Državama, niti se bavio ikakvim poslovima, kao i da nema nameru da tamo ide i kada mu skinu danas nametnute sankcije.\nAmbasador Sjedinjenih država u Bosni i Hercegovini (BiH) Erik Nelson izjavio je danas da je uvođenjem sankcija srpskom članu Predsedništva BiH Miloradu Dodiku i banjalučkoj Alternativnoj televiziji naglašena posvećenost administracije predsednika Džozefa Bajdena Zapadnom Balkanu.\nSrpski član Predsedništva BiH Milorad Dodik ocenio je da je odluka SAD o uvođenju sankcija njemu i Alternativnoj televiziji (ATV) iz Banjaluke toliko besmislena da ne zna ni kako bi je komentarisao, a da zvuči suvislo, i poručio da se grdno varaju oni koji misle da će ga na ovakav način "disciplinovati".\nKorupcija i pretnja miru\nDodik je potkopao institucije BiH i iskoristio svoju zvaničnu poziciju da akumulira lično bogatstvo kroz različite oblike korupcije, saopštila je danas američka Kancelarija za kontrolu strane imovine povodom uvođenja sankcija srpskom članu predsedništva BiH Miloradu Dodiku i banjalučkoj Alternativnoj TV kao "entitetu pod njegovom kontrolom".\nNove sankcije Dodiku\nAmeričko Ministarstvo finansija objavilo je danas proširenu listu sankcija za dela korupcije kojom je obuhvaćen i Milorad Dodik, član Predsedništva BiH i lider vodeće partije u entitetu Republika Srpska (RS) Stranke nezavisnih socijaldemokrata (SNSD).


Od 1.januara 2003. godine, kada platni promet pređe u banke, pravna lica i preduzetnici bez poreskog broja neće moći da otvore račun u banci. Naime, kako je već ministar finansija Božidar Đelić najavio, sva preduzeća i preduzetnici u Srbiji će do 25. oktobra dobiti , kako bi se sprečilo otvaranje fantomskih firmi bez kontrole. Za gradjane, ta procedura će trajati do kraja naredne godine. Obveznici trebaju da popune prijavu (U proteklih nekoliko nedelja širom Srbije podeljeno je preko milion obrazaca, koje će pravna lica i preduzetnici moći da dobiju na šalterima ZOP-a) i predaju je na šalteru Republičke uprave javnih prihoda do 30. septembra kako bi bili registrovani.\nMinistar Đelić je takodje, promovisao centar za velike poreske obveznike javnih prihoda (pri republičkoj upravi), koji će utvrđivati, kontrolisati i naplaćivati prihode za 322 velika preduzeća u Srbiji. Prilikom prestavljanja u SC, pred oko 400 predstavnika velikih firmi i kompanija, Đelić je rekao da će procedura prijavljivanja i uplata poreza biti pojednostavljena i obavljena na jednom mestu u zgradi nekadašnje Slavija banke u Beogradu.\n- Uvodjenje PIB brojeva za gradjane i preduzetnike omogućiće poreskoj upravi da na jednom mestu ima sve informacije o tom poreskom obvezniku, što će sprečiti lutanje sa šaltera na šalter. Uz kontrolnu funkciju, PIB brojevi će doneti sigurnost za sva pravna lica koja rade po zakonu i omogućiti im bolji tretman od onih koji izbegavaju poreske obaveze. PIB broj nije način špijuniranja privrednika, već veoma snažan alat za suzbijanje sive ekonomije zaključio je Đelić.


RTS :: Argentina u suzama, oprašta se od Maradone\nFudbal Argentina u suzama, oprašta se od Maradone\nčetvrtak, 26. nov 2020, 14:13 -> 16:51\nU Argentini je trodnevna žalost zbog smrti legende Dijega Armanda Maradone, a na hiljade njegovih navijača, poštovalaca i građana oprašta se od svog idola. Sanduk sa telom Maradone bio je nakratko u kapeli, nakon čega je izložen u Ružičastoj kući, predsedničkoj palati u centru prestonice. Navijači od Argentine do Indije tuguju za Maradonom.\nDijego Maradona preminuo je u 61. godini od akutne, kongestivne i hronične srčane insuficijencije. Njegov odlazak potresao je fudbalsku planetu, a čuveni Argentinac je po mišljenju mnogih bio najbolji fudbaler u istoriji.\nOdmah po objavljivanju vesti, Argentinci su u neverici i tuzi počeli da izlaze iz svojih kuća i okupljaju se.\nMnogi su izašli na ulicu u trenutku dok je kovčeg sa njegovim telom prevožen iz bolnice u mrtvačnicu kako bi mu odali počast, jer za Argentince Maradona nije bio samo sportista, bio je ikona, političar i omiljeni "nestaško", navodi Bi-Bi-Si.\nSanduk sa telom Dijega Maradone bio je nakratko u kapeli, nakon čega je izložen u Ružičastoj kući, predsedničkoj palati u centru prestonice.\nKako se može videti u prenosu Juronjuza, hiljade ljudi sa maskama na licu došlo je da isprati omiljenog sina Argentine.\nOni se u suzama poklanjaju pred njegovim sandukom, ostavljaju cveće, pevaju pesme i ovacijama ispraćaju najboljeg u istoriji fudbala.\nZadržavanje nije dozvoljeno u prostoru gde se nalazi telo, a sanduk prekriven zastavom Argentine i dresom sa brojem 10 udaljen je i ograđen od ljudi koji su došli da se oproste.\nSvet žali za odlaskom fudbalske legende Dijega Armanda Maradone, a mnogobrojni navijači u Argentini i u Italiji ne mogu da se pomire s činjenicom da je najboljih svih vremena otišao zauvek.\n"Ne mogu da verujem, ovo je neverovatno. Svi su smrtnici, ovo je kao košmar", rekao je agenciji AFP navijač Fransisko Salaveri.\nOdlazak omiljenog argentinskog sina ujednio je i navijače River plate i Boke juniors, koji se zagrljeni i u suzama mogu videti kako odlaze da se oproste od fudbalskog boga.\n"Samo nekoliko puta u životu sam osetio bol kao danas", rekao je navijač Maurisio Pasadore.\nU Buenos Ajresu natpis "Hvala, Dijego" zamenio je na digitalnim reklama informacije o redu vožnje, a u predgrađu navijači pevaju pesme u njegovu čast.\n"Maradona je najveće što mi se desilo u životu. Volim ga kao svog oca. Ako umrem mlad, nadam se da ćemo na nebu igrati fudbal i gledati Boku zajedno", rekao je 22-godišnji Kristijan Monteli agenciji Rojters.\nNa stadionu Argentinos juniorsa, kluba u kom je Maradona kao dečak počeo da igra fudbal, ispaljivan je vatromet i puštena je muzika.\nKoliko je obožavan bio u Italiji, pokazuju i slike iz Napulja, gde se na hiljade navijača Napolija okupilo u španskoj četvrti.\n"U Napulju, on je kralj", rekla je jedna žena za RAI.\nMladi fudbaleri u indijskom gradu Sekunderabad odali su poštu Maradoni minutom ćutanja.


PORTAL: Medvedev optužuje SAD\nMedvedev optužuje SAD\nMedvedev - odlučan nastup u Sant Peterburgu\nNovi ruski predsednik Dmitrij Medvedev ocenio je da je za svetsku kreditnu krizu odgovoran opšti gubitak povrenja u američki dolar.\nPredsednik Medvedev je rekao, na ekonomskom forumu u Sankt Peterburgu, da je jaz između zvanične uloge SAD u svetskoj ekonomiji i njihova realna moć glavni razlog za aktuelnu finansijsku krizu.\nOn je optužio američke kompanije da potcenjuju ovu opasnost.\nG. Medevedev je rekao da bi Rusija, sa svojim rezervama energenata, mogla da postane važan igrač u svetskoj ekonomiji i da pomogne u ponovnom uspostavljanju stabilnosti.\nOn je demantovao da Rusija ima bilo kakve imperijalističke ciljeve.\nLideri Zajedinice nezavisnih država (ZND), organizacije nastale posle raspada Sovjetskog Saveza 1991. godine, okupili su se na neformalnom samitu u Sant Peterburgu u Rusiji.\nTo je prvi samit ZND kojem je domaćin novi ruski predsednik Dmitrij Medvedev.\nKako je iz Moskve javio BBC-jev dopisnik, sve ukazuje da će tokom razgovora na samitu, u središtu pažnje biti sastanci predsednika Medvedeva sa kolegama iz Gruzije i Ukrajine - jer je reč o dve zemlje sa kojima Moskva vodi nekoliko sporova.\nU pitanju sporazum o prijateljstvu\nPredsednik Medvedev je u takvoj klimi rekao svom ukrajinskom kolegi Juščenku u petak da bi Ukrajina prekršila sporazum o prijateljstvu sa Rusijom ako uđe u NATO, saopštio je posle sastanka dva lidera ruski ministar inostranih poslova Sergej Lavrov.\nPredsednik Medvedev je pozvao vladu u Kijevu da ne preduzima nikakve jednostrane korake u pravcu iseljavanja ruske mornarice iz baze u Sevastopolju\nSergej Lavrov, ruska Vlada\nTokom sastanka, Medvedev je pozvao vladu u Kijevu da ne preduzima nikakve jednostrane korake u pravcu iseljavanja ruske mornarice iz baze u Sevastopolju, koju Rusija koristi na osnovu ugovora o zakupu ove crnomorske luke na ukrajinskoj obali.\nTežak test za Medvedeva\nSkup je najavljen u medijim ako težak test za novog ruskog predsednika, u odnosima sa Gruzijom zbog pro ruskih pokrajina u toj zemlji (Abhazije i Južne Osetije) koje traže nezavisnost, i zbog nastojanja i Gruzije i Ukrajine da uđu u NATO uprkos jakom protivljenju Moskve.\nKremlj očekuje teške razgovore sa predsednicima Juščenkom i Sakašvilijem\nSastanak Medvedev-Sakašvili tokom samita u Sant Peterburgu biće i prilika da se razgovara o razlikama u stavovima Rusije i Gruzije u atmosferi povećane napetosti oko Abhazije.\nOzbiljno i teško ali pribrano\nRuski zvaničnici kažu da očekuju 'ozbiljne i pribrane' razgovore, dok je gruzijski predsednik Sakašvili izrazio nadu da je napredak moguć - iako se još jasno ne vidi dodirna tačka u stavovima dve zemlje.\nKremlj je priznao da će i razgovori sa ukrajinskim predsednikom Viktorom Juščenkom biti 'teški'.\nKao i u slučaju Gruzije, Moskva je zabrinuta zbog ukrajinske želje da uđe u NATO kao i zbog pitanja dugoročnog prisustva pripadnika ruske mornarice u crnomorskim lukama u Ukrajini.


Šta kad sa simptomima kovida dolaze na posao? - Boom93\nRadnici kojima kolege na posao dolaze sa simptomima zaraze koronavirusom, odbijajući da se testiraju a možda i znajući da su kovid-pozitivni, kao i radnici koje sa takvim simptomima poslodavci prisiljavaju da dolaze na posao "jer nema ko da radi", imaju mogućnost da se, za pomoć, obrate na nekoliko adresa.\nZvanično proglašena epidemija koronavirusa u Srbiji traje od druge polovine marta prošle godine. Poslodavcima je ostavljeno na volju da radnicima obolelim od kovida-19 isplaćuju tokom bolovanja zakonski propisan minimum od 65 odsto plate ili od strane države preporučenih sto odsto zarade, što uglavnom poštuju upravo državne institucije i firme. Sve češće se dešava da zaposleni, krijući da su bolesni od kovida-19 ili negirajući simptome moguće zaraze, dolaze na posao potencijalno ugrožavajući zdravlje svojih kolega.\nOznakeKoronavirus posao poslodavac Radnik simptomi Srbija zakon\nBlic: Onlajn nastava u Srbiji se ne uvodi\nKo će pratiti stanje vrelovoda između Kostolca i Požarevca?


Ministar Dačić na sastanku posvećenom reformi sistema Ujedinjenih nacija\nPrvi potpredsednik Vlade Srbije i ministar spoljnih poslova Ivica Dačić boravi u Njujorku gde se od 19. do 23. septembra održava generalna debata redovnog 72. zasedanja Generalne skupštine Ujedinjenih nacija.\n„Danas su počele aktivnosti na Generalnoj skupštini Ujedinjenih nacija gde je prisutan veliki broj svetskih državnika.\nAktivnosti su započete sastankom na visokom nivou posvećenom reformi sistema Ujedinjenih nacija kojem su predsedavli generalni sekretar UN-a Antonio Gutereš i predsednik Sjedinjenih Američkih Država Donald Tramp.\nIskoristio sam priliku da na kratko razgovaram sa mnogim učesnicima današnjeg skupa, razgovarao sam sa generalnim sekretarom Ujedinjenih nacija Antoniom Guterešom, predsednikom SAD-a Trampom, britanskim ministrom spoljnih poslova Borisom Džonsonom.\nDanas u Njujork dolazi i predsednik Republike Srbije Aleksandar Vučić tako da nas čekaju mnogobrojni sastanci u narednih pet dana", izjavio je šef srpske diplomatije.


Опасно поређење Сарајева са Једреном | Јадовно 1941. – КУЛТУРА СЈЕЋАЊА\nOpasno poređenje Sarajeva sa Jedrenom\nDatum objave: petak, 30 septembra, 2011\nIzjave turskog premijera Redžepa Tajipa Erdogana o tome da je sudbina Sarajeva kao i sudbina Jedrena, nekadašnje prijestonice Osmanlijskog carstva, samo potpaljuju vatru na Balkanu i nikome, pa ni BiH, ne idu u prilog, smatraju srpski i hrvatski stručnjaci i političari.\nS druge strane, Bošnjaci ističu da ne vide ništa loše u turskom uticaju na Balkanu, te da to treba iskoristiti jer je riječ o zemlji koja je ekonomski sve jača i koja svoje uticaje širi ne samo na Balkan nego i na druge dijelove svijeta, pišu današnje “Nezavisne novine”.\nErdogan je prošle sedmice na Balkanskom forumu u Njujorku, kojem su prisustvovale sve zemlje osim Srbije i Grčke, rekao da je Balkan srce Turske. “Sudbina Sarajeva je sudbina Jedrena, sudbina Skoplja je sudbina Kosova, sudbina Palestine je sudbina Istanbula, pa bi u tom slučaju sudbina čovječanstva trebalo da bude i sudbina Ankare”, rekao je Erdogan i dodao da se svi problemi na Balkanu zbog kulturnih i istorijskih veza odražavaju na Tursku.\nList navodi da mnogi stručnjaci iz BiH smatraju da će Turska sve više vući konce na Balkanu jer joj to Evropa dozvoljava kao kompenzaciju za činjenicu da nikada neće biti primljena u tu zajednicu, te naglašavaju da BiH mora redefinisati svoju spoljnu politiku kada je u pitanju Turska, jer ta zemlja BiH vidi samo kao muslimansku, što je jako opasno.\nPredrag Nikolić, direktor Centra za strateške studije RS, kaže da se na sve moguće načine BiH, a posebno Srbija, moraju oduprijeti turskom povratku na Balkan, jer “što je više Turske u BiH, to je manje RS i to treba da imamo na umu”.\nAleksandra Pandurević, poslanik SDS-a u Predstavničkom domu parlamenta BiH, kaže da Erdoganove izjave treba posmatrati kao nastavak onoga što je u Sarajevu rekao Ahmet Davutoglu, turski ministar inostranih poslova, zagovarajući ponovno uspostavljanje Osmanlijskog carstva.\n“Ne vidim koju ulogu Turska ima ovdje osim rušenja ustavnog poretka ove zemlje, kao što su to uradili uz pomoć Amerike kada su formirali vlast u FBiH”, kazao je Ivo Miro Jović, istoričar i istaknuti član HDZ BiH.\nS druge strane, bošnjački političari kažu da je Turska veliki prijatelj BiH te da je svakako dobro došla i da se njihov uticaj, kako ekonomski, tako i politički, mora iskorištavati. “BiH prema islamskim zemljama treba da bude ono što je nekada Jugoslavija bila prema nesvrstanima. Treba iskoristiti multietničnost BiH i razvijati odnose, kako s Turskom, tako i s Rusijom”, kazao je Amir Zukić, generalni sekretar SDA.


Pad berzanskih indeksa\nVrednost indeksa na najvećim berzama pala drugi dan za redom, kao i eura u odnosu na dolar, nakon što najnoviji podaci ukazuju na slab ekonomski rast i u SAD i u Evropi\nCene nafte takođe su pale, posle objavljivanja izveštaja o poslovnim uslovima u eurozoni koji je umanjio nade o skorom izlasku regiona iz recesije. U Sjedinjenim Državama, niz ekonomskih podataka od zahteva za nezaposlene do aktivnosti u proizvodnom sektoru i inflacije takođe pokazuju usporen ekonomski rast i opravdavaju odluku Federalni rezervi da nastave sa merama za podsticaj ekonomije.\nAmerička centralna banka trenutno kupuje obveznice u vrednosti od 85 milijardi dolara mesečno i najavljuje je da će nastaviti to da radi dok se značajno ne poboljša situacija na tržištu rada, uprkos sve većim podelama u pogledu efekata tog poteza. Na jučerašnjem sastanku, nagovešteno je međutim da bi program kupovine obveznica mogao da bude usporen ili zaustavljen ranije nego što se očekivalo, što je dovelo do najvećeg pada američkih akcija tokom jednog dana trgovine od 14. novembra.\nBroj Amerikanaca koji prvi put podnose zahtev za nadoknadu za nezaposlene inače je prošle nedelje porastao više nego što se očekivalo, ali je i dalje na nivou koji ukazuje na postojano poboljšanje situacije na tršištu rada. Prema podacima Sekretarijata za rad, broj novih zahteva povećao se za 20 hiljada na 362 hiljade, dok su ekonomisiti očekivali da ta brojka bude 355 hiljada. Četvoronedeljni prosek, koji bolje pokazuje trendove na tržištu, povećao se za 8 hiljada na 360,750.\nProšlog meseca otvoreno je 157 hiljada radnih mjesta, što je tempo koji je vjerovatno zadržan i u februaru. To je međutim mnogo manje od barem 250 hiljada radnih mesta mesečno u dužem periodu, koliko je potrebno kako bi se nezaposlenost značajno smanjila.


Znamo li šta je preduzetništvo - 381 vesti\nBy RedakcijaPosted on December 25, 2020 December 25, 2020\nTermin preduzetništvo često koristimo, a da imamo nejasnu predstavu na šta se ova reč, u poslednje vreme toliko popularna, odnosi. U teoriji i praksi postoji četiri tipa preduzetništva, od kojih će vas neki, možda, i iznenaditi.\nMali biznis je ono što na našim prostorima obično podrazumevamo pod preduzetništvom, pošto je reč preduzetnik, u domaćim zakonima, rezervisana za sasvim određen tip organizacije poslovanja, prava i obaveza. Iza ove vrste preduzetništva nalaze se biznisi pojedinaca, bez mnogo planova i namera da se preraste u nešto veće. Novac se u osnivanje prodajnih i uslužnih radnji uglavnom investira iz kredita, ličnih pozajmica i ušteđevine, a očekuje se da se zarada iskoristi za vraćanje dugova i zadovoljenje životnih potreba osnivača, njegove porodice, i uskog kruga ljudi koji su uključeni.\nKod nas se sve češće čuje i pojam startap, za drugu vrstu preduzetništva, koja nastaje iz originalnih ideja osnivača. Oblast angažovanja su obično informaciono-komunikacione tehnologije i inovativna rešenja. Vlasnici traže investitore uz pomoć kojih, iz „podruma“, „garaže“ i kućnih uslova, startap počinje da raste. Ukoliko je napredak veliki, a osnivač ima i druge ideje za biznis, on može da proda svoj startap i stekne kapital za dalje korake. Najveća svetska imena u oblasti savremenih tehnologija počela su kao startapovi.\nTreća vrsta preduzetništva pronalazi se na neuobičajenom mestu – u velikim kompanijama, u kojima je osoba zaposlena ili angažovana na drugi način. Ukoliko imate ideju za nova rešenja u firmi u kojoj radite, ili ste u kontaktu sa onima koji donose odluke, možete napraviti i razviti sopostveni biznis „naslanjanjem“ na potrebe kompanije, ili promeniti radno mesto zahvaljujući profitu koji vaše ideje mogu da donesu. Vaš doprinos ne mora da bude inovativan i ekskluzivan – dovoljan je, na primer, predlog o proširenju na nova tržišta, za koji ste napravili na činjenicama zasnovanu analizu.\nSocijalno preduzetništvo je za nas još uvek nov pojam, ali se prvi primeri pojavljuju u praksi. Ono podrazumeva originalna rešenja za društveno važne probleme. Osnovni cilj su pozitivne promene, a ne generisanje profita, koji dolazi kao posledica prepoznavanja značaja angažovanja.\nTag: biznis ideja preduzetništvo socijalno preduzetništvo startap\nNext post: Evropska banka obezbedila 40 miliona evra za Intesa Leasing Serbia


Protokol o saradnji – Žene na prekretnici\nTag Archive for: Protokol o saradnji\nDva ženska udruženja potpisala Memorandum o saradnji\n12 октобра, 2016 /in Dešavanja, Novosti, Preduzetništvo, Uncategorized / zenenaprekretnici\nBeograd, 12. oktobra – Udruženje poslovnih žena Srbije i udruženje Žene na prekretnici ozvaničila su sinoć saradnju, potpisivanjem Memoranduma o saradnji.\nPredsednica Udruženja poslovnih žena Srbije Sanja Popović Pantić i predsednica udruženja Žene na prekretnici Miroslava Perišić zvanično su potvrdile spremnost i volju da saradjuju na zajedničkom cilju ekonomskog osnaživanja žena i smanjenja rodnog jaza na tržištu rada.\n“Za razliku od brojnih drugih memoranduma o saradnji koji se prvo potpišu, a onda se pronalaze načini kako da se saradjuje, mi smo prvo počeli da saradjujemo, a onda potpisali Memorandum o saradnji”, navela sa Popović Pantić.\nPosle svečanog potpisivanja Memoranduma u Kući ljudskih prava i demokratije u Beogradu, prva žena srpskih poslovnih žena istakla je da je cilj ove saradnje da se umreže žene koje su aktivne u poslu – preduzetnice sa ženama koje su u godinama da mogu da budu radno aktivne, imaju kapacitete i volju da rade, ali su se, iz raznoraznih razloga, našle na “životnoj prekretnici”.\nPrema njenim rečima razmotrene su mogućnosti da zainteresovane preduzetnice uposle odredjene profile ovih žena “tim pre što one imaju veliko radno i životno iskustvo” za razliku od mladih koji su stalno u potrazi za boljom poslovnom ponudom i koji mogu da budu veliki trošak za firme pošto se u njihovu obuku mnogo uloži, a oni “odlepršaju dalje”.\nPopović Pantić je dodala da medju ženama na prekretnici ima i žena koje sebe prepoznaju kao preduzetnice i koje žele da imaju sopstveni biznis, a gde članice Udruženja poslovnih žena Srbije mogu mnogo da pomognu, pre svega kroz mentorstvo.\nS jedne strane početnice mogu da, kroz razmenu informacija, dobiju iskustvena znanja, ali kako je “mentorstvo obostrani proces i mentorke mogu mnogo da nauče od mentorisanih lica”.\nPrva dama Žena na prekretnici, Perišić, je navela da je velika čast ovom mladom udruženju žena da jedno Udruženje koje postoji 18 godina i okuplja veliki broj srpskih preduzetnica, “izrazi želju za saradnjom”.\n“To je priznanje našim naporima za osnaživanje žena koje su ostale bez posla, garancija da će preduzetništvo kao element našeg programa ojačati i dobiti na kvalitetu, a uključivanje poslovnih žena je dokaz da žene mogu da se umreže, okupljaju, razmenjuju iskustva i budu potpora jedna drugoj u poslovanju”, navela je Perišić.\nPerišić je podsetila da udruženje Žena na prekretnici postoji gotovo godinu dana i da je početkom septembra krenuo novi jesenji dvomesečni ciklus besplatnih radionica u koji su uključene 52 žene sa evidencije Nacionalne službe za zapošljavanje.\nVećina žena se prijavila za novoosnovano savetovalište za preduzetništvo koje će biti jedno od puteva saradnje dva udruženja, navela je Perišić i čestitala jednoj od polaznica novog, četvrtog ciklusa radionica Zvezdani Doslov Kokorus koje pre pet dana, zvanično, postala nova preduzetnica u delatnosti biljne apoteke, a zahvaljujući sredstvima Razvojne agencije Srbije .\nOsvrnuvši se na probleme poslovanja u Srbiji, Popović Pantić je navela da je glavni problem kako pribaviti početni kapital.\n“Nisu banke jedine institucije koje treba da ponude sredstva, nama ovde nedostaju mikrofinansijske organizacije, a mi još uvek nemamo ni zakon o mikrofinansiranju”, ukazala je Popović Pantić.\nOna je dodala da je izrada zakona u toku i da se očekuje da će zakon poboljšati taj aspekt preduzetništva i pristupa izvorima mikro finansiranja uvodjenjem štedno-kreditnih zadruga koje bi odobravale do 10.000 evra za otpočinjanje mikrobiznisa.\nPopović Pantić je podsetila na nove programe Razvojne agencije Srbije koji predvidjaju bespovratna sredstva za početnike u biznisu i navela da “novajlije” obično sačeka dodatni problem – pristup tržištu i domaćem potrošaču.\n“Online poslovanje, kao mogućnost, ne traži velike troškove i dosta je popularno i sve je veći broj žena koje znaju kako se radi u online okruženju, a tu ja vidim i medjugeneracijsku saradnju sa mladima”, rekla je Popović Pantić.\nPrema njenim rečima ne treba zanemariti ni problem nedostatka informacija s kojima se početnici suočavaju, loše umreženosti i nedostatka “socijalnih kontakata” medju našim poslovnim ljudima.\nhttps://www.zenenaprekretnici.org/wp-content/uploads/2016/10/DSC_0024.jpg 1440 2560 zenenaprekretnici http://new.zenenaprekretnici.org/wp-content/uploads/2017/03/logo.png zenenaprekretnici2016-10-12 13:45:222017-06-02 11:38:06Dva ženska udruženja potpisala Memorandum o saradnji\n16 марта, 2016 /in Novosti, Uncategorized / zenenaprekretnici\nBeograd, 15. mart 2016. godine-Nacionalna služba za zapošljavanje – Filijala za grad Beograd (NSZ) i Udruženje „ŽENE NA PREKRETNICI“ (UŽNP) potpisali su Protokol o saradnji u oblasti osnaživanja i osposobljavanja žena koje su ostale bez posla. Shodno Nacionalnom akcionom planu zapošljavanja, nadležnostima NSZ i osnovnim ciljevima UŽNP, postoje zajednički interesi za slobodno partnerstvo i saradnju u oblasti osnaživanja i osposobljavanja žena koje su u starijim godinama (45+) ostale bez posla, a u cilju pružanja podrške i pomoći za ponovno radno angažovale na novom poslu ili novoj karijeri. Na taj način, efikasnije će se angažovati raspoloživi resursi potpisnica u cilju pružanja adekvatnije pomoći i podrške polaznicama koje pripadaju ciljnoj grupi žena.\nPopisnice Protokola su dogovorile da UŽNP pripremi raspored radionica, obuka i predavača koje će organizovati, dok NSZ na osnovu raspoloživih podataka u svom informacionom sistemu, obavlja odabir i selekciju ciljne grupe, koje će na odgovarajući način informisati o rasporedu i sadržaju radionica.\nTakođe, UŽNP će na osnovu dostavljenih podataka od NSZ Udruženje organizovati prvi redovan ciklus od osam radionica i obuka već od ovog meseca za 40-50 polaznica. Radionice će se organizovati svake srede od 18:00 do 20:00 sati i svakog petka od 11:00 do 13:00 sati u Kući ljudskih prava i demokratije. Radionice vode iskusni predavači koji su poznati i priznati stručnjaci u svojoj oblasti.\nViše detalja o dogadjaju možete pročitati na info stranici Nacionalne službe za zapošljavanje\nhttps://www.zenenaprekretnici.org/wp-content/uploads/2016/03/slikasajt.jpg 720 1280 zenenaprekretnici http://new.zenenaprekretnici.org/wp-content/uploads/2017/03/logo.png zenenaprekretnici2016-03-16 09:16:372017-06-02 11:39:03Saopštenje za javnost povodom potpisivanja Protokola o saradnji sa Nacionalnom službom za zapošljavanje - filijala za grad Beograd\n14 марта, 2016 /in Dešavanja, Uncategorized / zenenaprekretnici


JERUSALIM - Predsednik Rusije Vladimir Putin pozvao je u Jerusalimu da se ove godine održi samit lidera pet stalnih članica Saveta bezbednosti UN radi „odbrane mira” suočenog sa globalnom nestabilnošću. Putin je rekao da svet mora da se seti da „nejedinstvo pred pretnjama može dovesti do zastrašujućih posledica” i da zemlje moraju „učiniti sve da zaštite i brane mir”. „Zemlje osnivači Ujedinjenih nacija, pet država koje imaju posebnu odgovornost da spasu civilizaciju mogu i moraju biti primer”, rekao je on pozivajući na sastanak „na bilo kom mestu u svetu” ; lidera Rusije, Kine, SAD, Francuske i Velike Britanije. Takav sastanak će „igrati veliku ulogu u potrazi za kolektivnim odgovorima na moderne izazove i pretnje”, rekao je Putin, prenosi Beta.\n23.01.2020 u 17:10\nJERUSALIM - Predsednik Srbije Aleksandar Vučić položio je venac u spomen žrtvama Holokausta u Memorijalnom centru „Jad Vašem” u Jerusalimu, gde se održava ceremonija obeležavanja 75. godišnjice oslobođenja koncentracionog logora Aušvic. Vučić je bio među brojnim svetskim državnicima koji su odali poštu i položili vence, a pre njega to su učinili predsednik Rusije Vladimir Putin, a posle Vučića predsednik Francuske Emanuel Makron. Predsednik Srbije je na instagram profilu budućnostsrbijeav objavio video snimak polaganja venca na kome se vidi da se tom prilikom rukovao sa Putinom, kao i sa Markonom sa kojim se zadržao u kraćem razgovoru. Vučić boravi u Jerusalimu povodom održavanja 5. svetskog foruma o Holokaustu - „Sećanje na Holokaust, borba protiv antisemitizma”. Više od 40\n22.01.2020 u 20:16\nJERUSALIM - Predsednik Srbije Aleksandar Vučić, koji u Jerusalimu prisustvuje svečanoj večeri koju je povodom održavanja Petog svetskog foruma o Holokaustu organizovao izraelski predsednik Ruven Rivlin, sreo se tom prilikom sa više svetskih lidera. Vučić je na Instagram profilu „budućnostsrbijeav” objavio fotografije sa večere i napisao sa kim se sastao. Na jednoj od fotografija je sa predsednikom vlade Izraela Benjaminom Netanijahuom i predsednikom Evropskog saveta Šarlom Mišelom. Takođe, Vučić je objavio i fotografiju na kojoj je u društvu predsednika Jermenije i Kipra, Armena Sarkisijana i Nikosa Anastasijadesa. Predsednik Srbije razgovarao je i sa predsednikom Grčke Prokopisom Pavlopolusom, prenosi Tanjug. Na još jednoj fotografiji sa večere, Vučić razgovara sa\nJERUSALIM - Predsednik Francuske Emanuel Makron tražio je od izraelskih policajaca da ga puste da uđe u Crkvu Svete Ane u Jerusalimu, što je bilo nalik na incident koji se dogodio 1996. prilikom posete tadašnjeg francuskog predsednika Žaka Širaka. „Ne sviđa mi šta ste uradili ispred mene”, vikao je Makron na izraelskog policajca koji mu se preprečio na ulazu u crkvu, francusku teritoriju u jerusalimskom Starom gradu. „Izađite napolje molim vas, niko ne bi trebalo da provocira nikoga, je l' to jasno?”, rekao je Makron na engleskom jeziku, prenosi Beta. Uz to je pohvalio policajce za dobro obavljen posao tokom šetnje u gradu i rekao da to ceni ali je zamolio da se „poštuju pravila koja postoje vekovima”. „Ona se neće izmeniti sa mnom, mogu vam reći. Ovde je Francuska i svako zna\nJERUSALIM – Predsednik Srbije Aleksandar Vučić stigao je danas posle podne u Jerusalim, gde na poziv predsednika Izraela Ruvena Rivlina učestvuje na Petom svetskom forumu o Holokaustu „Sećanje na Holokaust, borba protiv antisemitizma”. Predsednik je na svom zvaničnom instagram nalogu „Budućnostsrbije” objavio fotografiju sa aerodroma, na kojoj je sa ambasadorkom Izraela u Srbiji Alonom Fišer Kam i ambasadorom Srbije u Izraelu Milutinom Stanojevićem. „Danas smo u Jerusalimu gde obeležavamo 75 godina od oslobođenja logora Aušvic – Birkenau. Srbija je, iako zauzeta borbom za oslobođenje od okupatora, 27. decembra 1917. godine prva u svetu, javno podržala formiranje države jevrejskog naroda. Srpski narod je delio sudbinu sa jevrejskim narodom tokom Drugog svetskog rata i sve vreme vodio